6 Perkara Penting Yang Anda Perlu Tahu Sebelum Membina Dapur Island Ideal Untuk Rumah Anda

Idea Dapur Pulau di negara Barat sudah lama dipraktikkan, tetapi di Malaysia masih ramai yang tidka berani untuk mencuba idea ini. Mungkin kerana faktor harga atau kekangan ruang menyebabkan elemen ini dilupakan. Itu bukanlah isu sebenarnya, apa yang anda perlukan adalah, ukuran saiz dapur yang tepat dan jenis dapur island yang sesuai mengikut kemampuan anda. Di sini IMPIANA senarikan beberapa jenis dapur pulau yang sesuai dan praktikal untuk memberi idea kepada anda semua.

2 Jenis utama Dapur Pulau

Terdapat dua jenis kounter pulau iaitu kounter pulau kekal (fix island kitchen) dan kounter pulau mudah alih (mobile/cart wheel island kitchen). Kebanyakan akan memilih untuk memasang  kounter pulau jenis kekal kerana ianya lebih mudah untuk dijaga berbanding jenis mudah alih. kaunter pulau mudah alih menjadi pilihan terutamanya buat anda yang mempunyai kekangan ruang. Namun, setelah digunakan posisikan kounter pulau mudah alih anda di kawasan yang bersesuaian.

Rekabentuk separa bulat (semi circle island kitchen)

Jika anda mementingkan aspek keselamatan di dapur, pilihan rekabentuk separa bulat adalah yang paling sesuai. Ia tidak berbucu serta runcing di bahagian hujung serta boleh mengelakkan dari berlakunya kemalangan semasa anda sedang sibuk memasak di dapur. Mungkin ianya tidak terjadi kepada anda, anak anda atau orang lain pasti menjadi mangsa.

Tambahan Unit gantung

Sudah memilik sebuah unit dapur pulau sudah cukup membuatkan dapur anda nampak moden dan elegan, tetapi tahukah anda jika disertakan sekali beberapa perkakas yang bergantung di atasnya, design dapur anda nampak lebih meletup berbanding biasa. Pertama, tambah hud sedutan udara dibahagian atas dapur (jika ada) untuk menyedut segala asap makanan atau pasang bar untuk dapatkan ruang pengstoran ekstra. Bar ni boleh lah jadi tempat anda sangkutkan kuali, serta pan

Kepelbagaian fungsi

Kitchen Island dicipta untuk pelbagai kemudahan di dapur daripada hanya digunakan sebagai tempat makan serta penyediaan bahan masakan, ia terus dimajukan dengan fungsi lain seperti gabungan antara meja makan dan ruang simpanan (mempunyai rak dan laci), meja makan dan singki, akhir sekali, gabungan tiga komponen iaitu, singki, dapur memasak dan meja makan.

Pulau Kabinet

Cabinet Island seperti ini direka khas untuk simpanan pelbagai barangan di bahagian dapur selain daripada storan di atas kabinet. Selalunya island sebegini dilengkapi dengan ruang simpanan yang lebih luas berbanding di kabinet dapur. Di bahgian atasnya, permukaan padu seperti granit, marmar atau solid surface menjadi pilihan. Ini kerana, permukaan atas kounter pulau ini perlu padu untuk membolehkan anda berkerja dengan selesa. Adalah molek untuk anda letakkan sekali beberapa suis elektrik untuk memudahkan tugas anda di dapur.

Kabinet Pulau Dua Tingkat

Rekaan ini kebiasaanya menjadi pilihan restoran dan kafe. Seperti kabinet pulau pelbagai fungsi, bahagian santapan di tinggikan sedikit untuk mengurangkan konflik antara fungsi yang berbeza.

Langsir. Siapa je yang tak pasang langsir di rumah kan. Langsir ini mampu berfungsi pelbagai perkara dalam rumah seperti halang cahaya matahari yang berlebihan masuk, habuk debu, melindungi privasi dan banyak lagi. Tapi, nak pasang langsir mesti kene ada rail dia kan? Rail dia pun penting tau. Rail ini lah memudahkan kita menutup dan membuka langsir. Dan, ada banyak jenis rail langsir ada di dunia ini. Mari saya tunjukkan.

Jadi anda sudahpun lihat rupa-rupa yang berbeza rail langsir.

Pemasangan langsir rumah sudah menjadi perkara biasa. Tanpa penggunaan rail langsir, pemasangan langsir mungkin separa atau tidak betul. Rail langsir boleh diletakkan di dapur, ruang tamu, atau bilik tidur. Langsir sering dipasang untuk memastikan perabot rumah anda tidak pudar akibat pendedahan cahaya matahari yang berlebihan, serta untuk mengelakkan habuk dan untuk menyediakan pengasingan.

Rail tirai sering dibahagikan kepada dua jenis: rel tirai untuk dinding dan rail tirai untuk siling. Akibatnya, sebelum membeli produk sedemikian, pastikan anda memahami jenis rail langsir yang anda perlukan supaya anda tidak membayar lebih. Rail langsir yang ditawarkan di pasaran termasuk rail aluminium, rail bertali, rod kayu keras, rail lengkung, dan lain-lain.

Tidak lengkap rasanya jika meja kosong tanpa aksesori yang menarik sebagai penyeri dekorasi di kediaman anda. Bak kata orang umpama makan nasi tanpa sambal belacan. Tak begitu?

Jadi, anda boleh gunakan 5 aksesori hiasan ini sebagai penyeri hiasan dekorasi meja anda!

Patung Hiasan Pelbagai Bentuk

Bagi anda yang gemarkan sesuatu yang unik dan menarik, anda boleh menggunakan patung hiasan pelbagai bentuk yang diperbuat daripada kaca khususnya.

Dengan aksesori hiasan seperti ini bukan sahaja boleh jadi penyeri dekorasi supaya lebih menarik, ia juga mampu mewujudkan aura suasana ceria persekitaran rumah anda.

Bingkai Gambar

Jangan tersilap dengan kebolehan yang ada aksesori hiasan bingkai gambar ini sebagai pelengkap hiasan dekorasi meja anda. Meski kelihatan tampak biasa, namun ia mampu membuatkan meja anda kelihatan lebih elegan dan mewah.

Cermin Meja

Penggunaan cermin meja pula bukan kegunaan untuk para tetamu cermin diri sendiri lalu mengimbau kesilapan diri. Okey cuma bergurau sahaja, tetapi sebenarnya cermin meja juga sebenarnya boleh dijadikan sebagai aksesori hiasan dekorasi kediaman anda.

Selain boleh dijadikan sebagai kegunaan harian, cermin juga mampu menjadi penyeri hiasan dekorasi rumah anda yang pasti akan memukau mata dan perhatian para tetamu yang datang.

Jam Loceng

Sebenarnya jam loceng analog juga boleh digunakan sebagai aksesori hiasan meja anda yang pastinya akan membuatkan lebih tampak klasik dan penuh gaya. Ia sangat sesuai bagi anda lebih gemarkan konsep dan berjiwa old skool.

Jam Pasir

Jarang-jarang kita dapat lihat jam pasir digunakan sebagai aksesori hiasan meja. Jika anda mahukan sesuatu yang unik dan tampak berbeza dari yang lain maka penggunaan jam pasir adalah pilihan yang paling tepat untuk anda!

Sekiranya anda mahu mendapatkan aksesori hiasan yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

Sumber: IKEA Malaysia

Kelengkapan rumah semuanya sudah lengkap, tetapi hati kecil anda masih lagi berdetik mengatakan bahawa ‘ada lagi yang kurang ni’, oleh itu IMPIANA gariskan beberapa panduan serta senaraikan 5 item yang patut ada dalam rumah anda agar anda lebih selesa tetapi mungkin ianya terlepas pandang.

Lampu membaca

Jika kediaman anda mempunyai lampu limpah atau spotlight yang cantik, ianya sesuai untuk tetamu dan segala aktiviti sosial di ruang tamu, tetapi untuk membaca, anda perlukan lampu lain yang lebih sesuai untuk membuatkan pengalaman membaca anda lebih bermakna di ruangan lain.

Kerusi malas/ Buaian santai

Di Malaysia, selalu kita lihat kerusi malas atau buaian sebegini banyak diletakkan di ruang laman, patio atau di balkoni, tetapi tahukah anda kerusi sebegini kalau diposisikan dengan betul di ruang tamu, pasti memberi kejutan serta trend setter terkini di negara kita. Kalau ada pun kerusi sebegini, ianya adalah buaian bayi, jangan ingat bayi sahaja ingin dibuai, orang dewasa pun mahu dibuai. Ianya sesuai untuk menambahkan elemen santai ruang dalaman kediaman anda.

Sentuhan tumbuhan hijau

Sudah siap, tapi masih ada rasa kosong, alternatif lain adalah letakkan pokok bersiaz sederhana di penjuru ruang tamu. Percayalah rasa kosong anda tadi akan hilang kerana ada ‘benda’ hidup di ruang tamu anda. Terdapat pelbagai jenis indoor plant di pasaran, pilih satu yang berkenan!

Rak buku dan majalah

Elakkan buku yang bertimbun serta surat khabar bersepah daripada menyakitkan pandangan mata anda dengan mewujudkan rak buku serta tempat menyusun surat khabar. Tidak kisah rak anda mahal atau buruk, asalkan ianya membuatkan ruang tamu anda nampak tersusun serta teratur.

Troli makanan/minuman

Isu lauk tertumpah dan minuman jatuh dari pegangan sudah selesai jika anda menggunakan troli setingkat atau dua tingkat. Troli ini dapat memudahkan lagi kerja anda. Terdapat juga pelbagai jenis material sama ada kayu atau stainless steel, terpulang pada bajet anda. Selain mudah alih ia juga akan membuatkan ruang anda tampil lebi9h elegan..

IMPIANA sudah senaraikan beberapa item, yang mana tiada dalam rumah anda, boleh cuba penuhinya melalui rujukan artikel ini, Selamat mencuba!!


Guna Bahan Dapur Je Mudah Atasi Serangan Ulat Beluncas Dan Siput Pada Tanaman

Ancaman fizikal utama pada tanaman adalah serangga. Antara yang ramai risau adalah serangan beluncas hijau yang besar jari tu. Tu memang satu malam boleh botak pokok dikerjakan.

1 sudu Cecair pencuci pinggan Glo
2 sudu Aji no moto
1 sudu minyak masak
1 liter air

Campurkan semua bahan ke dalam botol semburan. Goncang sampai larut dan sembur pada seluruh pokok.

Selepas 2 hari, semua ulat mati termasuk siput perosak.

Sansevieria adalah tanaman tropika yang berasal dari Afrika, Madagascar dan Selatan Asia. Terdapat lebih dari 70 spesies di dalam genus ini. Tanaman yang paling mudah dan tidak memerlukan penjagan rapi ini turut dikenali dengan nama, lidah mak mertua, lidah jin, snake plant dan sebagainya

Sansevieria adalah tanaman yang dicadangkan oleh NASA untuk dijadikan sebagai tanam indoor kerana kupayaannya yang mampu menyerap pencemaran sangat tinggi berbanding tumbuhan lain. Berikut, inspirasi dekorasi menggunkan sensevieria

Ini 10 Jenis Pokok Mudah Hidup Yang Sesuai Ditanam Sebagai Pagaran

SPESIES SESUAI MUDAH TANAM

Anda boleh memilih untuk menanam tanaman pagaran yang rendah atau yang tinggi bergantung kepada keperluan peribadi anda. Namun secara prinsipnya, tidak semua perkarangan kediaman kita perlu ditonton oleh jiran kerana ada kalanya kita dan mereka memerlukan sedikit privasi.

Terdapat pelbagai spesies pokok renek berbunga pelbagai ketinggian yang menarik sesuai untuk dijadikan pokok pagaran. Namun, pemilihan warna, saiz dan bentuk bunga pokok renek adalah subjektif dan peribadi. Terpulang kepada cita rasa dan keinginan masing-masing. Berikut disenaraikan 10 spesies pokok renek berbunga yang sesuai dijadikan pokok pagaran.

Pokok bunga kertas atau bougainvillea mempunyai bunga berwarna-warni yang berkembang sepanjang tahun. Bunganya nipis kelihatan seperti kertas cukup mempesonakan, melambai seakan sehelai kertas tiap kali dihembus bayu. Ia boleh tumbuh sehingga 3 meter tinggi.

Bunga kertas sering kali digunakan sebagai pokok pagaran. Struktur daunnya yang lebat dapat membentuk hadangan pandangan dari luar laman. Batang pokok bunga ini agak keras, berduri dan bercabang-cabang. Bukan sahaja kerana warna dan rupa bentuknya yang sungguh asyik mata memandang tetapi sifatnya cukup senang dijaga membuatkan bunga kertas begitu popular di segenap kawasan dari kota metropolis sehinggalah ke pedalaman desa.

Bunga kertas mudah untuk dibiakkan iaitu melalui keratan batang yang boleh disemai di dalam beg plastik ataupun pasu. Ia memerlukan cahaya matahari penuh. Elakkan persekitaran yang lembap. Pengudaraan persekitaran yang tidak baik akan menyebabkan penyakit yang disebabkan oleh kulat dan bakteria.

Ixora atau bunga Siantan, juga dikenali sebagai Jejarum. Nama Jejarum diberikan kerana rupa bunga berkenaan sebelum berkembang seakan jarum peniti.

Ixora adalah tumbuhan dalam keluarga Rubiaceae, mempunyai bunga kecil yang mekar segugus antara 2 hingga 9 sentimeter yang biasanya menjadi tanaman hiasan renek dan sederhana, amat sesuai dijadikan sebagai tanaman pagaran dan pemisah sempadan.

Tumbuhan ini biasanya boleh membesar sehingga tiga meter dan bunganya boleh didapati dalam pelbagai warna mengikut spesies pokok dari putih, merah, jingga hingga kekuningan.

Bunga raya, Hibiscus rosa sinensis merupakan bunga kebangsaan kita. Justeru, menanam ratu tumbuhan tropika ini di halaman kediaman kita akan menyerlahkan sifat kebanggaan serta kecintaan kepada negara.

Bunga raya adalah sejenis spesies pokok renek berbunga sama ada merah, merah jambu, putih, kuning atau jingga, berbentuk rimbun menegak dan mempunyai tekstur sederhana kasar. Kebiasaannya, ketinggian pokok bunga raya ialah antara dua hingga tiga meter. Berikutan kecantikan dan keunikan bunganya, dikategorikan sebagai tumbuhan renek tahan lasak dan malar hijau, ia kerap dijadikan pokok pagaran yang popular.

Bunga Melur juga dikenali Bunga Melati atau nama saintifiknya Jasminum sambac terdiri dari pelbagai variasi. Spesies yang paling biasa ditemui adalah tiga jenis utama iaitu duke of tuscany, maid of orleane dan star jasmine.

Melur termasuk tanaman perdu yang batangnya berkayu. Warna bunganya putih dan berbentuk bintang dan berbau wangi. Spesies dengan ketinggian 1.5 meter ini mempunyai daun-daun kecil yang banyak dengan rimbunan bunga mengikut susunan kelopak-kelopak kecil.  Kerana keharuman bunganya dan mekar sepanjang tahun, spesies ini mendapat tempat istimewa dalam kebanyakan kaum di Malaysia. Ia menjadi elemen penting dalam majlis tradisional seperti majlis perkahwinan dan acara keagamaan.

Tanah yang sesuai adalah dari jenis kompos dan mempunyai pengaliran yang baik. Tumbuhan ini membiak secara keratan batang yang matang atau kaedah tut. Pastikan airnya mencukupi untuk pertumbuhan akarnya. Ia juga memerlukan cahaya matahari yang secukupnya untuk tumbesaran dan berbunga.

Spesies ini boleh tumbuh di tempat sejuk atau panas dan ia merupakan tumbuhan yang senang dijaga. Pokok ini boleh mencapai ketinggian 1 hingga 2 meter. Ia membiak melalui keratan batang dan semaiannya boleh dilakukan dengan memilih ranting yang agak tua. Pastikan air mencukupi bagi menggalakkan pertumbuhan akar.

Cempaka telur atau nama saintifiknya Michelia Pumila. Tumbuhan ini mempunyai batang berkayu dan boleh membiak melalui biji benih dan keratan batang. Bunganya berbentuk bulat seperti telur dan mempunyai bau yang amat wangi terutamanya pada waktu malam. Ia boleh mencapai ketinggian antara 1 hingga 2 meter. Tumbuhan ini tidak boleh terlalu terdedah kepada cahaya matahari terus tetapi memerlukan cahaya yang cukup untuk membesar dan berbunga.

Bijinya berwarna hitam dan mempunyai sedikit rasa pahit dan manis dan ia boleh dimakan. Apabila dimakan ia boleh meninggalkan warna hitam pada mulut dan dari sinilah senduduk mendapat nama botaninya melastoma yang bermaksud mulut hitam dalam bahasa Greek. Buahnya menjadi makanan kegemaran burung. Selain  ditanam untuk tujuan perubatan ia juga boleh menjadi tanaman pagaran yang baik.

Gardenia jasminoides atau pokok bunga kembang cina merupakan spesies renek berkayu yang mempunyai ketinggian 2 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci. Kerana keharuman, bunga ini mempunyai nilai komersil untuk dibuat minyak wangi.

Tabernaemonta coronaria atau pokok susun kelapa merupakan tumbuhan herba renek dengan ketinggian di antara 1 hingga 1.5 meter. Daunnya hijau berkilat dan mempunyai bunga berwarna putih dan berbau harum dengan kelopak bersusun dan agak besar. Daunnya akan mengeluarkan sedikit getah putih jika dipatahkan. Spesies ini boleh dibiakkan melalui kaedah keratan batang atau biji benih.

Pokok janda kaya atau nama botaninya Mussaenda erytrophylla merupakan sejenis pokok renek yang mempunyai kanopi daun yang merimbun dan lebat. Kebiasaannya pokok ini mempunyai dua jenis variasi bunga berbentuk seperti bintang iaitu bunga yang berwarna merah dan yang berwarna putih.

Spesies yang dikatakan berasal dari Filipina dan Ghana ini boleh tumbuh di antara 1.5 hingga 2 meter tinggi dan boleh dibiakkan melalui keratan batang atau tut. Ia sesuai ditanam di kawasan yang menerima cahaya matahari penuh dan bersaliran baik.

Penghargaan/Penulis: Lar. Masri Ismail

Pasti ada di antara kita yang pernah mengalami situasi di mana warna kelopak bunga di dalam pasu bukan sahaja pucat malah pertumbuhan bunganya juga tidak selebat yang kita mahukan. Kadangkala terasa begitu menghairankan apabila melihat pokok-pokok bunga yang tumbuh di tepi jalan lebih memercik bunganya dan garang pula warnanya.

Apa kurangnya dengan teknik penjagaan kita? Baja dan siraman kerap diberi malah tidak pernah culas pada setiap minggu. Lebih menghairankan apabila bunga-bunga tersebut seolah-olah mengecut dan kecil pula saiznya. Bagaikan seorang anak kecil yang kurus dan tidak bermaya akibat kurang makanan seimbang dalam dietnya sehari-hari. Begitulah juga halnya dengan tanaman berbunga di dalam pasu.

Tanaman berpasu secara kasarnya bergantung 100% kepada pemiliknya dari segi menyalurkan sumber nutrien dan air. Dan sebagai tanaman berpasu, ia mempunyai indikasi tertentu sebagai penanda aras tanaman tersebut hidup dengan baik dan subur. Tumbuh-tumbuhan yang sihat

dikategorikan sebagai mempunyai saiz yang baik, pertumbuhan daun yang hijau dan sihat serta memiliki bunga yang kelihatan cantik dan menarik. Selain itu, tumbuhan tersebut perlulah kelihatan menyerlah dan subur dari setiap aspek pertumbuhannya.  Kuat, kukuh pada batangnya, bunga bersaiz normal dan banyak.

Teknik Pembajaan Untuk Pokok Berbunga

Kebiasaannya terdapat pelbagai baja bunga yang dijual di pasaran sama ada dalam bentuk cecair ataupun atau pun baja butiran. Kebiasaannya baja ini memerlukan bahan asas utama NPK iaitu Nitrogen (N), Fosforus (P) dan Kalium (K). Dengan nisbah pembajaan adalah 2:1:1

Nitrogen: berfungsi untuk pertumbuhan daun

Fosforus : berfungsi untuk menguatkan batang tumbuhan

Kalium: berfungsi untuk pembungaan

Justeru, asas untuk mendapatkan pokok yang mampu berbunga dengan cantik, lebat dan menyerlah warnanya adalah dengan membekalkan sumber tanah yang sangat kaya dengan nutrien. Kandungan NPK untuk pokok berbunga ini mestilah sesuai dengan keperluannya. Andai anda ingin menambah baja organik sebagai tambahan untuk menggalakkan pertumbuhan bunga juga tidak ada masalah. Asalkan anda memenuhi keperluan nutrien asasnya dahulu. Tanah ini juga perlulah mempunyai rutin disiplin pembajaan yang ketat dan digembur secara tetap.

Langkah demi langkah mendapatkan pokok berbunga cantik dan menyerlah warnanya


Ini 5 Idea Kreatif Wallpaper Yang Boleh Tampal Selain Dinding

Kertas hiasan dinding atau wallpaper merupakan aksesori deko yang paling mudah untuk kita gunakan sebagai penyeri sesuatu ruang. Terdapat pelbagai variasi corak, warna, size dan tekstur wallpaper di pasaran sekarang. Sesetengah orang mungkin rasa wallpaper leceh dan old fashion tapi tahu kah anda, selain ditampal di dinding, wallpaper boleh diolah dan digunakan secara kreatif pada bahagian lain di dalam rumah? Segalanya terpulang pada kebijaksaan anda mengolah wallpaper ini menjadi sesuatu yang unik.

Biasanya pemilik rumah akan membiarkan siling di cat putih sahaja, apa kata kita cuba sesuatu yang baru dan lain daripada lain. Anda boleh menghiasi permukaan siling dengan wallpaper yang menarik sekaligus menjadikan bahagian tersebut sebagai focal point ruang. 100% tampak kediaman anda lebih menarik dan trendy.

2. Tangga

Biasanya tangga akan dihiasi dengan cat atau pun ditampal dengan material lain sama ada natural stone, jubin dan kayu. Apa kata kita lakukan kelainan dengan menampalnya menggunakan wallpaper. Tedapat pelbagai corak wallpaper di pasaran sama ada anda mahukan yang kosong, berbunga, corak permukaan kayu dan sebagainya. Barulah tangga akan kelihatan lebih comel dan cosy.

3. Rak Buku

Rak buku lama jangan dibuang. Anda boleh olah dengan menampal wallpaper pada bahagian dalam atau pun permukaan almari mengikut kreativiti anda. Kelebihan wallpaper ialah ia mampu menukar perabot anda sama ada untuk gaya klasik atau pun elegan. Terdapat pelbagai corak di pasaran yang salah satunya pasti memenuhi citarasa anda.

4. Lampshade

Lampshade yang lama dan kusam boleh anda DIY sendiri dan tukarkan penampilan lampshade tersebut agar tampak baru dan lebih fresh. Caranya mudah sahaja hanya dengan tampalkan wallpaper pada lampshade tersebut.

5. Permukaan meja

Penggunaan wallpaper sebagai hiasan permukaan meja dapat menaikkan mood ruang. Tidaklah bosan dan muram saja permukaan meja tampak kosong begitu sahaja. Anda boleh menukar penampilan nya sekerap yang anda mahukan mengikut warna tema ruang tamu. Bukan sahaja jimat dan mudah tetapi juga cantik.

Nanti boleh lah anda praktik kan cara lain penggunaan wallpaper ini. Beli saja wallpaper dan DIY  di rumah. Selamat mencuba!

Pisau antara peralatan yang paling penting di dapur. Nak potong daging, sayur, buah, bawang, kentang dan sebagainya semua perlukan penggunaan pisau. Memiliki pisau yang tajam pasti akan mempercepatkan tugasan memasak.

Pisau yang kerap digunakan dan tidak dijaga dengan betul, pasti akan tumpul. Kalau pisau dah tumpul, memang susah la nak potong bahan-bahan untuk memasak. Malah menurut kajian, lebih kerap terjadi ‘kemalangan di dapur’ akibat menggunakan pisau yang tumpul berbanding pisau yang tajam. Jadi kalau nak elak berlaku kecederaan yang tidak diingini, jom kita ikuti tips penjagaan pisau dapur yang dikongsikan di bawah ini.

1) Pisau Berkualiti – Perkara yang paling utama adalah membeli pisau yang berkualiti iaitu diperbuat dari jenis yang tidak mudah berkarat. Anda boleh pilih sama ada menggunakan pisau jenis stainless steel atau pisau yang diperbuat dari bahan keramik.

2) Kegunaan Yang Sesuai Dengan Fungsi – Pisau datang dalam pelbagai saiz dan fungsi yang berbeza. Pastikan anda tahu menggunakan saiz pisau yang berbeza mengikut fungsinya. Contoh pisau roti untuk memotong roti . Jangan pula anda guna pisau pemotong roti untuk memotong daging atau bahan makanan yang keras. Jika salah kegunaannya pasti pisau tersebut tidak akan tahan lama.

3) Jaga Kebersihan Pisau – Setiap kali selepas menggunakan pisau, pastikan anda cuci dengan bahan pencuci pinggan mangkuk dan air yang bersih. Selepas itu lap dengan kain yang kering dan bersih. Simpan pisau di tempat yang sesuai dan kering. Pisau yang dijaga dengan baik akan tahan lebih lama dan tidak mudah tumpul.

4) Kerap Mengasah Pisau – Pisau yang digunakan berulang-ulang kali, perlu diasah sekali sekala. Beli alat mengasah yang sesuai untuk mengasah pisau-pisau dapur yang telah mula menunjukkan tanda-tanda tumpul. Selalunya pisau pemotong daging yang perlu diasah dengan lebih kerap berbanding pisau-pisau lain.

Setiap kali berlakunya kebakaran, punca utama yang dikenal pasti adalah litar pintas. Apa sebenarnya litar pintas? Mengapa ia sering terjadi? Kalau litar pintas terjadi, sempatkah kita selamatkan harta benda kita? Ini jawapan.

Anda perlu tahu apa itu DB Board terdahulu. Tak kenal maka tak cinta. DB ialah satu kotak yang terdapat didalam rumah anda yang mengawal segala litar elektrik yang terdapat di dalam rumah anda. Selalunya ia diletakkan dibahagian dalam depan rumah anda selalunya dikawasan ruang tamu anda.

Pernahkah terjadi litar pintas dirumah anda ketika waktu kilat, mesti pernahkan?

Selalunya salah satu suis didalam DB anda akan terpelantik dengan sendirinya yang menyebabkan black out dan itu adalah ELCB. Keadaan ini juga akan berlaku sekiranya peralatan di dalam rumah anda mengalami kerosakkan. Sekiranya berlaku seperti ini anda tak perlu bimbang anda hanya perlu OFFkan kesemua suis yg terdapat didalam DB tersebut. Langkah seterusnya anda perlu ONkan semula suis iaitu bermula dgn Main Suis (suis yang selalunya terdapat disebelah kiri DB board) dan kemudian ONkan ELCB suis serta seterusnya MCBsuis (suis yg mempunyai tanda 6A,10A,15A,20A,32A) satu persatu sehingga habis.

Ruang tamu jenis memanjang, bersambung hingga ke dapur, ini idea yang boleh dipraktikkan. Apabila keluasan kediaman terhad jadi idea hendak menghias kediaman pun jadi sedikit ‘terbantut.’

Bagaimanapun faktor ini bukanlah halangan untuk kita menghias kediaman. Ada beberapa tip yang boleh anda praktikkan agar kediaman dengan ruang memanjang kelihatan menarik.

“Saya kongsikan deko hall rumah kami. Hall memanjang sambung terus ke dapur. Semoga dapat memberi idea kepada yang sedang mencari-cari idea untuk deko hall.”

BERIKAN RUANG BANYAK CAHAYA

Biasanya ruang yang memanjang terutama kawasan yang paling jauh dari tingkap akan kelihatan gelap. Gunakan langsir yang agak nipis untuk mendapatkan cahaya sebanyak mungkin.

GUNAKAN WARNA PUTIH

Ini adalah muslihat yang berfungsi untuk semua ruang yang kecil. Warna putih membantu memberikan efek luas dengan dibantu dengan pencahayaan yang baik. Gunakan warna putih sebagai asas contohnya dinding. Adunkan bersama perabot dan hiasan rona tanah. Semasa menambahkan warna, lebih baik memilih nada pastel ringan yang memberikan mood ceria tanpa mengurangkan cahaya.

GUNAKAN PERSPEKTIF

Jalur adalah kaedah perspektif yang membantu memberikan ilusi ruang yang lebih luas. Boleh juga buka tingkap bagi memastikan ruang ini mendapatkan cahaya natural.

TELEVISYEN ‘LEKAT’ DI DINDING

Televisyen yang ‘dilekatkan’ pada dinding sangat menjimatkan ruang. Rak televisyen hanya digantung pada dinding. Banyak ruang banyak dijimatkan apabila tiada rak televisyen yang diletakkan di atas lantai.

PILIH SOFA YANG SESUAI

Ruang tamu yang memanjang sukar dihiasi dan anda harus memilih elemen yang benar-benar penting sahaja. Sofa juga mesti memanjang dan hampir lebih baik tanpa chaise longue.

RUANG MAKAN

Letakkan set meja makan (meja makan dan kerusi) yang kecil sahaja pada ruang kediaman yang memiliki keluasan memanjang. Banyak ruang boleh dijimatkan apabila set makan makan dipilih daripada set yang serba ringkas dan saiz yang kecil.

CERMIN PADA DINDING

Ini adalah salah satu cara untuk menjadikan ruangan kelihatan lebih luas. Pantulan cahaya cahaya menjadikan ruangan memanjang tampak lebih luas. Cermin sangat membantu kita mewujudkan cahaya dan ‘kelapangan’ pada sesuatu ruang.


10 Tip Pengurusan Dapur SUPER KECIL Yang Perlu Anda Tahu

Tidak perlu menyalahkan ruang dapur yang terhad dek kerana keadaan dapur yang tidak kemas dan berantakan. Jika anda seorang yang bijak, ruang yang mempunyai penstoran yang mencukupi mampu untuk tampil kemas, menarik dan praktikal. Namun, bagaimana untuk merealisasikannya? Ikuti beberapa tip yang kami ingin kongsikan dalam membantu menguruskan ruang dapur anda dengan baik.

1. Ketahui kedudukan jarak tempat anda memasak dan menyediakan makanan. Barangan yang sentiasa digunakan untuk penyediaan makanan harus diletakkan berhampiran. Ia akan memudahkan penyimpanan, selain memberi keselesaan buat anda tanpa perlu bergerak jauh.

2. Di manakah anda boleh mencari ruang penyimpanan tambahan? Cari semua ruang-ruang yang tersembunyi seperti di atas almari dinding dan belakang pintu kabinet.

3. Mana-mana peralatan untuk membuat biskut atau kek yang hanya digunakan sekali-sekala boleh disimpan di satu tempat seperti di dalam laci. Ia bukan sahaja memudahkan anda mencari barangan tersebut malah lebih kemas.

4.Penyimpanan seperti pinggan atau mangkuk tambahan boleh disusun secara bertindih di dalam laci yang di buat khas. Ia menjimatkan ruang yang terhad.

5. Bekas penyimpanan harus disusun mengikut saiz yang betul untuk disesuaikan dengan peralatan dapur. Ia akan memberi lebih paparan menarik dan praktikal untuk digunakan.

6. Ruang hadapan atau mungkin juga belakang pintu jangan dipandang kosong. Ia boleh digunakan untuk tujuan menyangkut apron atau tuala tangan.

7. Sudu dan garpu diletakkan pada satu bekas di dalam laci.

8. Barang-barang yang kerap digunakan andai tidak ada lagi ruang di dalam kabinet sebaiknya di gantung sahaja pada bahagian dinding. Bina sebuah atau para untuk meletakkan barangan dapur dengan kemas.

9. Bakul rotan menjadi suatu daya tarikan apabila diletakkan di ruang dapur. Ia menjadi pilihan selain laci yang sedia ada.

10. Simpan makanan dalam bekas pelbagai saiz mampu menjimatkan ruang di dapur. Dengan pelbagai corak dan warna menjadikan ruang penstoran lebih ceria. Selain itu, ia juga praktikal dan selamat untuk digunakan.

Untuk pindah ke rumah baru memang menyeronokkan. Tapi perkara yang paling tidak digemari adalah apabila anda perlu mengemas dan membungkus barang yang perlu dibawa. Pening kepala dibuatnya nak membungkus barang-barang untuk di bawa pindah. Berikut 12 tip yang dapat membantu anda mengemas dan membungkus barang untuk pindah dengan mudah:

1. BUANG SEMUA BARANG YANG TIDAK DIPERLUKAN
Untuk buang semua memang agak mustahil, tapi setidaknya buang barang yang memang langsung tidak diperlukan lagi. Jika anda rasa barang tersebut berharga dan masih dalam keadaan baik, boleh jual semula.

2. SUSUN BARANG MENGIKUT KATEGORI
Setelah asingkan barang-barang yang tidak diperlukan, susun mana perlu mengikut kategori dan labelkan. Ia bagi mengelak anda membungkus barang yang salah dan mempercepatkan kerja-kerja mengemas

3. KUMPULKAN KOTAK
Pastikan kotak untuk menyimpan barang tersedia secukupnya. Tapi, pastikan kotak yang digunkan berkualiti untuk mengelak sebarang masalah jika anda hanya menggunkan kotak-kotak yang nipis. Mungkin ia akan koyak. Sebaiknya, pergi ke kedai-kedai runcit atau lebih baik pasar raya untuk mendapatkan kotak-kotak terpakai yang berkualiti.

4. SIMPAN BARANG ELEKTRIK DALAM KOTAK ASAL
Sebaiknya apabila anda membeli barangan elektrik jenis sensitif  terutamanya TV, pemain cakrapadat dan lain-lain, simpan kotaknya. Gunakan semula kotak tersebut untuk membungkus kelengkapan elektrik dikediaman anda

5. MENGEMAS LEBIH AWAL
Barang-barang yang tidak diperlukan seperti pinggan mangkuk, buku, peralatan memasak dan sebagainya boleh disimpan di dalam kotak secara perlahan-lahan lebih awal. Hanya tinggal keperluan dan kelengkapan sehingga tempoh berpindah sahaja

6. PEK BARANG DEKORATIF DULU
Antara item yang paling awal perlu di kemas adalah barang perhiasan, ornamen dan dekoratif yang terdapat di dalam kediaman anda. Jika rumah yang hendak dipindah telah sedia, mungkin anda boleh bawa barang-barang tersebut terlebih dahulu sebelum tibanya masa tarikh pindah. Cara ini juga dapat mengelak masalah barang-barang yang memerlukan pengurusan teliti seperti pasu seramik, bingkai gambar dari mudah pecah

7. LABELKAN SETIAP BUNGKUSAN BARANG
Tak kiralah bungkusan kotak mahupun plastic, labelkan setiap satu dengan terperinci. Antara info yang perlu dipaparkan pada kotak bungkusan anda ialah jenis berang secara terperinci dan lokasi. Ia memudahkan pencarian dan pengurusan. Jadi, tak perlu lah anda punggah setiap kotak untuk mencari barang-barang yang diperlukan dan susun bungkusan terus ke lokasi yang telah dinyatakan

8. GUNAKAN KOTAK YANG KECIL UNTUK BARANG BERAT
Elak bungkusan anda sukar dan berat untuk diangkat, gunakan kotak-kotak kecil untuk mengisi barang-barang yang berat seperti buku. Biar banyak kotak bungkusan dari menggunkan satu kotak yang besar dan terlalu berat untuk di angkat. Silap-silap, boleh koyak kotak. Dah jadi dua kali kerja

9. GUNAKAN TAPE PELEKAT KUAT
Ramai yang ambil lewa untuk memilih tape pelekat walhal ia merupakan barang asas paling penting. Pastikan, anda pilih tape pelekat tahan lasak dan saiz ideal sekurang-kurangnya 3 inci lebar bagi melakatkan kotak dan barang bungkusan. Tidak kiralah sama ada kecil atau besar kotak yang digunakan. Pastikan pelekat yang digunakan tahan lasak

10. CARA BUNGKUS BARANG MUDAH PECAH
Ingat tak, anda ada kumpulkan stok surat khabar yang banyak? Masa ini lah ia boleh digunkan. Bungkus barang-barang mudah pecah seperti pinggan mangkuk dengan, barang dekoratif dan sebagainya dnegan menggunkan kertas surat khabar. Lagi tebal, lagi bagus. Selain itu juga, boleh gunkan bubble wrap atau selimut. Pastikan balut setiap satu barang.

11. BUNGKUS PINGGAN MANGKUK SECARA MENEGAK
Salah satu tip tidak mudah pecah dan jimat ruang bagi pinggan mangkuk, ia perlu disusun secara menegak. Namun, pastikan setiap pinggan telah dibalut rapi terlebih dahulu sebelum dimasukkan ke dalam kotak bungkusan

12. ELAK BARANG MANDIAN TUMPAH
Bagi mengelak botol barang mandian dari tertumpah dari bekasnya, lapiskan plastik warp pada mulut botol untuk lebih kedap. Selain itu juga, bungkus barang mandian menggunakan plastik dan letakkan di dalam baldi. Jadi, jika barang tersebut tumpah sekali pun, plastik bungkusan tadi dapat menyelamatkan barang lain dari terkena cecair yang terkeluar dari bekas.

Rata-rata pemilik rumah pasti pernah merasa terbeban dengan perbelanjaan bulanan. Nak beli barangan dapur, bayar kereta, sewa rumah serta bil-bil termasuklah bil elektrik yang juga merupakan asas kehidupan seharian yang memang kita tidak dapat elakkan. Tetapi jika kita tahu bagaimana caranya nak jimat elektrik, pasti ia dapat mengurangkan bil yang perlu ditanggung setiap bulan. Jadi jom ikuti tips yang IMPIANA sediakan ini, selamat mencuba!

MESIN BASUH

SETERIKA

LAMPU

Menurut kajian, sebanyak 20% penggunaan tenaga elektrik dalam sesebuah kediaman adalah daripada penggunaan lampu.

PETI SEJUK

Boleh dikatakan hampir semua kediaman pasti akan mempunyai sekurang-kurangnya sebuah peti sejuk yang digunakan dan ianya akan dipasang 24 jam sehari secara berterusan.

PENDINGIN HAWA ATAU AIRCOND

Variasi sofa yang ada memberikan alternatif terbaik untuk disesuaikan dengan gaya kediaman pilihan. Rekaan sofa yang unik dengan cetusan warna menyerlah akan membantu menaikkan seri sesebuah ruang. Sofa yang diletakkan di ruang tamu menjadi lokasi utama penghuni kediaman dan tetamu yang hadir. Di sinilah tempat berkumpul dan bersosial, jadi sofa perlu memiliki ciri tahan lama dan memberikan keselesaan maksimum.

Agar tidak salah membuat pilihan, ikuti tip ini sebelum anda membeli sofa:

2. Sesuaikan dengan tetapan gaya dekorasi keseluruhan ruang dan tempat sofa akan diletakkan. Jika untuk ruang keluarga, pilih sofa dengan kusyen lembut dan tebal. Sofa untuk ruang tamu formal pula mestilah sesuatu yang tampak lebih eksklusif.

3. Ambil perhatian pada bentuk sofa. Ketika duduk, tapak kaki anda harus menjejak ke lantai dan tidak tergantung. Begitu juga dengan kedalaman sofa. Ia haruslah tidak tenggelam apabila anda duduk atau terlalu keras dan memberikan keselesaan pada seluruh tubuh.

4. Pilih sofa dengan fabrik pelbagai warna dan corak untuk mengelakkan ruang tampak bosan.

5. Sofa kulit adalah pilihan terbaik untuk penggunaan dalam jangka masa yang panjang. Ia mampu bertahan lama, selain cantik dan berbaloi dengan wang ringgit yang dilaburkan.


(VIDEO) Biak Pokok Tomato Dari Keratan Batang Cepat Dapat Hasil

Tomato antara tanaman yang kebiasaanya dibiakkandari biji benih. Namun, ia akan memakan masa untuk tanaman tersebut matang dan mengeluarkan hasil. Kebiasaanya, tomata yang di biakkan dari biji benih mengambil masa lebih kurang 1 bulan hingga dua bulan bergantung pada spesis.

Untuklebih mudah dan cepat memperoleh hasil, pembiakkan tomato boleh dilakukan melalui keratan batang. Cara pembiakkan keratan batang sangat mudah dan cepat. Boleh tonton video yang disediakan:

Growing tomatoes with water

Bagi pasangan Encik Sofian dan Puan Azura, memiliki kediaman yang berkonsepkan industri memang menjadi idaman. Namun apakan daya, tinggal dikediaman pusaka yang ditinggalkan oleh arwah ayah sambil merawat bonda mempunyai sedikit keterbatasan.

Namun, apabila si ibu sepakat memberi privacy kepada anak membina keluarganya sendiri, ruang hadapan rumah induk yang dulunya menjadi serambi diserahkan kepada si anak. ” Dulunya ruang ini menjadi ruang berkumpul terutamanya jika ada kenduri. Dari ruang serambi yang luas, kami bahagikan ia menjadi tiga buah bilik bersama ruang tamu,” jelas pemilik memulakan bicara.

INFO DAPUR
Nama Pemilik: Encik Sofian & Puan Azura
Jenis Kediaman: Rumah kampung
Konsep Dapur: Industrial
Lokasi: Port Disckson

Tidak lengkap sebuah kediaman itu tanpa jantungnya iaitu ruang dapur. Memandangkan ruang serambi telah dipenuhi dengan bilik tidur dan ruang tamu, pemilik mengambil keputusan untuk membina struktur baru yang dijadikan sebagai dapur, bilik air, dan ruang simpanan.

“Memandangkan saya suka mengumpul barangan antik dan isteri pula gemar akan konsep industri, kedua-duanya sangat sepadan. Jadi, saya mengambil keputusan untuk membina struktur dapur ini dari batu bata dan kemasan cement render,” terang pemilik.

Struktur kayu asal dari serambi masih dikekalkan bagi menjadikan ia sebagai salah satu titik tumpu yang unik di ruang dapur ini. Lebih berseri dan memberi impak yang menyeluruh, lakaran air tangan si isteri yang berkonsepkan tropika di lakar indah pada fasad kayu serambi.

Lantai ruang makan ini tidak di beri kemasan cement render kerana ia sukar dijaga tambahan kurang selesa untuk dipijiak. Oleh itu, pemilik lebih yakin dengan pemilihan jubin yang mempunyai corak cement render. Ia mengurangkan beban si isteri untuk melakukan penyelengaraan. Mudah dilap dan disapu

“Berbeza dengan breakfast counter, saya lebih selesa memilih kemasan jubin untuk ruang yang digunakan secara lasak. Ini disebabkan permukaan cement render ini agak sensitif dan sukar untuk dijaga. Jika digunakan secara lasak dan kerap, mudah retak. Apabila berlaku retakkan walaupun kecil, kotoran mudah melekat dan sukar untuk di cuci,” perinci pemilik memahami risiko penggunaan kemasan cement render sebagai counter top.

Selain penggunaan kaunter sarapan sebagai pemisah penggunaan ruang, pemilik turut memadankan jubin bercorak geomatrik pada lantai. Ia bukan sahaja menjadi pemisah secara visual malah memberi percikan rona menceriakan dapur yang ratanya didominasi rona kelabu.

Keseluruhan struktur kabinet dapur menggunkan kayu keras dan diberi kemasan laminate fomica. Tidak mahu terlalu padat, hanya satu ruang dinding sahaja di sediakan kabinet dapur bahagian atas. Ia dibina penuh hingga ke siling bagi mengelak menjadi perangkap habuk. Tampil lebih kemas, pintu kabinet menggunkan sistem concealed finger pull untuk dibuka.

Menyerlahkan lagi konsep industri yang di bawa, Pemilik memilih padanan kaki lampu dan kipas rona hitam. Tidak cukup itu sahaja, pendawaian yang dibuat turut menggunakan paip PVC yang di cat dengan rona hitam mate bagi mengurangkan kos untuk membeli paip besi.

” Tidak mudah untuk menghasilkan rekaan industri ini. Jika tidak kena dengan orang yang mahir, hasilnya akan mengecewakan. Bukan sahaja untuk membentuk permukaan cement render yang cantik malah batu bata yang diikat perlukan kepakaran yang tinggi. Nasihat saya, sebelum melakukan sebarang pembinaan dekorasi berkonsepkan industri ini, pastikan kontraktor yang dilantik mempunyai kepakaran dan teliti dalam menghasilkan sesuatu hasil kerja,” pesan pemilik kepada pembaca Impiana.

Vitis spp. atau lebih dikenali sebagai anggur merupakan sejenis tumbuhan menjalar yang boleh mencapai usia lebih 100 tahun. Umum mengetahui pohon anggur tidak sesuai ditanam di Malaysia, namun hakikatnya tumbuhan ini memerlukan musim panas yang panjang untuk mengeluarkan hasil di tahap optimum. Mengikut sejarah di Malaysia, penanaman anggur telah bermula sejak awal tahun 1980-an di mana Perlis telah dipilih menjadi pusat kajian.

Cuaca panas dan kering yang berpanjangan di Perlis berupaya mendorong penghasilan bunga anggur dan buahnya cepat dituai. Hal ini menyebabkan iklim Malaysia mampu menghasilkan buah anggur tanpa musim berbanding negara Eropah yang beriklim sejuk. Di Eropah, penghasilan buah anggur boleh dilakukan secara bermusim, di mana apabila tiba musim sejuk pohon anggur akan menjadi dormant (tidak aktif). Ketika ini segala proses produktiviti terhenti seketika.

Antara jenis anggur yang sesuai di tanam di Malaysia adalah seperti berikut:

Tempoh berbuah : 12-14 bulan

Buah masak: hijau

Tempoh berbuah : 7-9 bulan

Buah masak: merah tua

Tempoh berbuah: 7-9 bulan

Buah masak: hijau kekuningan

Tempoh berbuah: 14-16 bulan

Buah masak: hitam

Tempoh berbuah: 14-16 bulan

Buah masak: merah

Tempoh berbuah: 14-16 bulan

Buah masak: hijau

Tempoh berbuah: 9-12 bulan

Buah masak: hitam kebiruan

Tempoh berbuah: 12 bulan

Buah masak: merah tua

Tempoh berbuah: 12 bulan

Buah masak: merah

Tempoh berbuah: 14-16 bulan

Buah masak: hitam

Memang jenuh jika setiap masa nak kena buang habuk kan? Jadi, apa kata anda cuba spray magik ini! Habuk akan susah melekat pada barangan, justeru tak perlu lagi bersihkan setiap hari.

Saya ni memang suka tip & trik yang memudahkan urusan harian. Bila jumpa macam² tip, mesti saya simpan & cuba bila berkesempatan. Banyak resipi buat dust spray ni sebenarnya, cara paling senang guna air & softener. Tapi lepas cuba beberapa resipi, setakat ni inilah resipi dust spray yang paling saya berpuas hati sebab ia serbaguna.

Pernah baca komen netizen — cakap orang yang gunakan spray untuk elak habuk melekat ni orang yang malas. Pada saya, adanya tip macam ni bukannya bermakna boleh culas & bermalasan tapi sekadar memudahkan serta mempercepatkan kerja² rumah & urusan harian. Nak² ramai isteri yang bekerja & faktor kekangan masa. Tu belum lagi yang ada anak kecik/anak yang tengah melasak ataupun wanita mengandung. So tip² macam ni lah dapat membantu jimatkan masa/tenaga.

Multipurpose Dust Spray
¼ cawan cuka
1¼ cawan air
3 sudu kecil minyak zaitun
1 sudu makan pencuci pinggan* (optional)
Sedikit essential oil* (optional)

Campur semua bahan dalam botol spray. Goncang sebelum guna.

Nota:
*guna botol spray transparent supaya mudah nampak atau buat peringatan pada botol supaya tak lupa
*saya buat 2 botol spray sebab guna 2 wangian berbeza ?
*saya gunakan 1 bahagian cuka & 5 bahagian air supaya larutan cuka tak terlalu pekat/terlalu cair
*cuka memudahkan menanggalkan kotoran, juga sebagai agen pembasmi kuman
*minyak zaitun berfungsi untuk mengilatkan & melindungi permukaan kayu.
*pencuci pinggan mampu menanggalkan kotoran secara lembut
*essential oil berfungsi memberi kesegaran & mengurangkan bau cuka

Pastikan ❗❗❗
*Sebaik²nya gunakan minyak zaitun. Saya tak jamin penggunaan minyak masak biasa (sawit) boleh berikan hasil yang sama untuk perabot kayu (bila bertindakbalas dengan cuka)
*Jangan gunakan pencuci pinggan yang bundle sebab bahan kimianya agak tinggi & boleh rosakkan sesetengah permukaan perabot.
*Jika risau perabot yang agak sensitif, cuba spray sikit dahulu dibahagian yang tersorok/paling bawah untuk uji keserasian.
*Paling penting — GONCANG setiap kali sebelum guna supaya larutan minyak & air bercampur

Kegunaan:

• Kurangkan habuk melekat pada perabot & kipas
Mengurangkan habuk tak bermakna habuk langsung tak lekat ye.. Cuma lebih mudah nak bersihkan habuk & menjimatkan masa

• Mengilatkan perabot kayu
Bukan setakat kabinet, pemegang dulang dari kayu pun saya gunakan spray ni sebab kilatannya memang cantik.

• Menaikkan warna & melindungi sofa dari kulit sintetik
Boleh bersihkan kotoran & menaikkan warna sofa yang dah kusam

• Mengurangkan habuk terkumpul pada gril pintu & lapisan minyaknya mengelakkan dari berkarat
Rumah dekat dengan jalan besar ni, manjang je habuk & debu bertepek dekat gril. Walaupun saya spray sesekali sahaja, memang nampak perbezaan dgn sebelum ini

• Membersihkan & melicinkan trek pintu/tingkap jenis sliding serta melancarkan trek yang tersangkut
Kekadang hujan lebat sangat, kena jugak sikit² tempias air dekat pintu/tingkap sliding. Lama² mesti trek tersangkut². Saya spraykan aje untuk lancarkan balik

• Sebagai lapisan perlindungan dari kotoran untuk jubin dinding & sinki.
Saya selalunya basuh toilet hujung minggu. Hari biasa ni sental memane yg sempat je. Tak boleh lama² dalam bilik air sebab anak tengah melasak.. Guna spray ni memang mudah nak bersihkan jubin & di celah². Toilet yang jarang guna (untuk tetamu) pun saya spraykan pada jubin & sinki.

Pastikan BERSIHKAN dahulu jubin & sinki seperti biasa, kemudian barulah gunakan spray ni. Spray secara menyeluruh terutama dicelah² jubin. Sebaik²nya gunakan span atau kain microfiber untuk ratakan air (supaya semua permukaan kena). Penggunaan spray membantu kurangkan kotoran yang melekat. Next time kerja² bersihkan jubin dinding & sinki akan lebih mudah & cepat. Toilet pun jadi wangi je lepas spray (kalau letak essential oil la..)  Spray sekurang²nya seminggu sekali/lepas basuh/bila perlu.

Semoga bermanfaat ~
(Harap tip ni dapat bantu mudahkan kerja² rumah & urusan harian anda juga)

ARTIKEL BERKAITAN


Sanggup Korbankan Satu Bilik Untuk Miliki Ruang Dapur Terbuka

Rela korbankan bilik, untuk dapatkan ruang dapur yang luas. Inilah cita-cita setiap wanita. Ruang dapur yang luas adalah satu kepuasan. Mengenali wanita jelita ini lebih dari 13 tahun yang lalu, membuatkan tidak pernah jemu mendengar inspirasi pereka hiasan dalaman ini. Memiliki sebuah syarikat ID iaitu VSQ Interiors memberi peluang untuk dirinya berkarya untuk kediaman pelanggan yang semestinya berpuas hati dengan hasil kerja beliau.

Shini Raman,45 tahun yang menetap lebih 9 tahun di salah sebuah Kondominium di Pantai Hill Park, Bangsar ini telah menawan hati sesiapa sahaja yang datang kekediamannya. ” Tiga kali dah I buat renovation dekat dalam rumah ni, last I buat masa second PKP baru-baru ni”, kata Shini.

Ruang dapur terbuka impian Shini kini menjadi realiti.

Open, Morden & Luxury konsep menjadi pilihan utama Shini dalam kediaman milik beliau dan suami. Baginya ia lebih sukakan konsep yang terbuka dan kurang pembahagi di dalam rumah. Ini kerana beliau selalu menjemput sahabat handai untuk datang ke rumah. Baginya keluasan dan kebebasan untuk menjemput tetamu yang lebih dari 15 orang ini memerlukan ruang yang luas dan selesa untuk rakan-rakan selesa dalam satu masa yang sama.

Asal kediaman ini mempunyai tiga bilik tidur dan dua bilik air. Apa yang Shini lakukan untuk memiliki keluasan dapur yang luas dan selesa ini ialah dengan mengorbankan satu bilik tidur. Kini hanya dua bilik tidur sahaja yang dikekalkan bersama satu tandas yang dijadikan sebagai tandas untuk tetamu dan juga bilik tetamu.

Menariknya pelan lantai kediaman Shini apabila siap renovasi ini ialah ruang tamu dan dapur kering beliau serta ruang patio yang cukup luas dan selesa ini nampak seakan sekata dan selari dalam elemen dekorasi. Pemilihan set perabot yang minimal membuatkan setiap ruang mempunyai keselesaan yang tersendiri.

Sistem pengudaraan yang bebas dalam ruang kediaman ini membuatkan asyik dibuai deruan angin sepoi-sepoi bahasa tak kala berada di dalam ruang tamu, patio mahupun di kabinet pulau yang dibina oleh Shini ini.

Anak-anak sememangnya perlu di galakkan membaca. Namun adakala pening juga kita hendak menyusun segala koleksi buku yang ada. Jadi apa kata kita curi ruang untuk membentuk mini perpustakaan yang menarik bagi anak-anak ini membaca dan menjadikan ia sebagai sebahagian daripada budaya hidup mereka. Ruang yang kecil boleh dijadikan sudut bacaan yang menarik dan rapi. Bahkan anda tidak perlu membeli banyak kabinet membaca hanya sekadar untuk menggalakkan anak anda mengamalkan sikap membaca. Simple-simple je di IMPIANA

RUANG KECIL DAN COMEL BUAT KANAK-KANAK PRA SEKOLAH

SUDUT MEMBACA BERSAMA YANG MENARIK

CURI SUDUT KECIL DI BELAKANG KATIL, IDEA YANG MENARIK

SUDUT KAMAR PUN NAMPAK MENARIK ..

RINGKAS DAN MENARIK LENGKAP DENGAN BANTAL DAN TILAM

Di Malaysia terdapat pelbagai pilihan tanaman memanjat yang mempunyai warna-warna terang dan cerah. Antaranya, Pyrostegia venusta yang juga dikenali sebagai Flame Vine atau Firecracker Vine yang berasal dari Brazil. Terang bunga tanaman ini yang berwarna jingga bergayutan di hujung sulur paut menjadikannya tarikan yang sangat kuat kepada pintu masuk kediaman anda. Bunga-bunga yang memanjang dan berkelompok begitu menonjol seumpama gubahan bunga pada pintu gerbang.

Seterusnya adalah tanaman memanjat Thunbergia laurifolia yang boleh didapati dengan kuntuman bunga berbentuk seperti trumpet. Tanaman ini sering kali menjadi pilihan untuk menghiasi struktur trellis, pergola dan gazebo kerana bunga-bunganya yang bersaiz besar dan ketara. Thunbergia mudah hidup di bawah sinaran matahari penuh ataupun separa teduh. Dengan bunga bersaiz hampir 5 inci berwarna biru, putih atau lavender pasti menggamit kedamaian bagi sesiapa yang melihatnya.

Manakala bagi penggemar tumbuhan eksotik, Passiflora incarnata pasti menjadi pilihan kerana bentuk bunganya yang unik. Pertumbuhannya yang agresif sesuai bagi anda yang ingin impak segera untuk kediaman. Warnanya yang terang dan jelas pula pasti membuatkan tetamu berasa teruja apabila dapat melihat sendiri keunikan tumbuhan ini.

Spesies Bougainvilla pula tumbuh sebagai tanaman memanjat tetapi ia juga boleh dibentuk menjadi renek. Kelopaknya boleh didapati pelbagai warna seperti merah terang, ungu, hot pink, jingga dan putih. Jika di negara empat musim Bougainvilla berbunga meriah pada musim salju, di Malaysia ia akan berkembang mekar apabila cuaca panas dan kering. Sama ada di tanam secara mendatar sebagai tanaman renek atau memanjat, perlu berhati-hati dengan duri panjang yang terdapat pada tanaman ini.

Allamanda cathartica begitu kaya dengan warna diraja sesuai bagi pemilik yang sukakan tanaman memanjat mudah dijaga. Alamanda tumbuh dengan baik dan menghasilkan bunga apabila mendapat cahaya matahari penuh. Ia tidak dapat berbunga dengan banyak ataupun kuantiti bunga akan berkurangan apabila berada di bawah redup. Oleh sebab pertumbuhan yang cepat, Alamanda sesuai dijadikan hiasan di tembok pagar kediaman.

Quisqualis indica pula tidak kurang hebatnya untuk dijadikan sebagai ‘penyambut tetamu’ di muka pintu. Tanaman menjalar malar segar dan mudah tumbuh serta boleh mencapai ketinggian melebihi 2 meter jika tidak dikawal. Gugusan lebat bunganya bukan sahaja menarik pandangan mata malahan kelebihannya yang memiliki aroma segar terutamanya pada waktu malam pasti meninggalkan memori indah saat kediaman anda dikunjungi.

Tristellateia australasie berbunga kuning ini juga antara tumbuhan menjalar malar segar. Ia berbunga sepanjang tahun menghasilkan bunga berbentuk bintang dalam gugusan panjang berjuntai. Dalam keadaan tanah kurang nutrien dan kering ia akan menggugurkan daun dan bunga juga akan berkurangan. Bentuk bunganya yang menarik dengan warna terang sesuai dijadikan hiasan di taman.

Bauhinia kockiana merupakan tumbuhan tropika semi deciduous yang memerlukan penyokong untuk menjalar. Di sebalik rimbunan daun yang lebat, bunga Bauhinia kockiana berbentuk jambangan yang melalui siri warna tertentu seperti merah jingga, kuning emas dan kuning cair sebelum ia gugur. Warna bunganya yang bersemarak bukan sahaja di abadikan pada trellis dan pergola, ia juga boleh diletakkan sebagai espalier pada dinding tembok pagar.

Antigenon leptosus merupakan tanaman memanjat yang sangat cepat membesar dan mempunyai foliage malah boleh tumbuh sehingga lebih dua meter. Ia menghasilkan bunga berbentuk hati sesuai disandarkan pada trellis, pergola dan arbor yang diteduhi dengan pelindung nipis. Bunga-bunga akan lebih berkembang jika berada di bawah cahaya sederhana.

Spesis Ipomoea pula tidak bertahan lama berbanding tanaman memanjat berbunga lain. Ia akan menjadi layu apabila matahari mulai menegak. Namun begitu, kelebihan yang terdapat pada Ipomoea adalah aroma wangi yang dihasilkan dan mengeluarkan bunga yang banyak pada satu masa. Ia sesuai sebagai melembutkan pagaran dan melingkari trellis yang dipasang di pintu utama.

Tidak sah jika kediaman Malaysia tidak disertai koleksi bunga ros nan indah. Spesies Ros bukan sahaja boleh ditanam secara horizontal di dalam pasu, ia juga boleh dibentuk sebagai tumbuhan memanjat menjadi gerbang menjalin tembok pagar dan pergola yang dibina. Ia mudah dijaga dengan melakukan pemangkasan selepas bunganya gugur untuk menggalakkan pengeluaran bunga seterusnya.

Wisteria floribunda merupakan tanaman memanjat berbunga ungu yang mempunyai dahan lembut melingkari sokongan seperti trellis atau pancang mengikut arah jam atau sebaliknya. Ia boleh menjalar di atas platfrom sehingga mencapai kelebaran 10 meter. Bunganya yang lebat menjadi sangat indah dinikmati di bawah arbor di ruang santai mahupun sebagai penyeri bahagian pintu masuk.

Garlic vine atau Cydista aequioctyalis ini pula lebih menonjol dengan kelompok bunga ungu kebiruan. Daunnya yang lebat dan tebal menghasilkan aroma bawang putih memerlukan sokongan yang sangat kuat apabila matang kerana daunnya yang sedikit lebar mudah merimbun lalu memenuhi ruang platform memanjat. Pemangkasan pada tunas pokok akan menggalakkan pertumbuhan daun.

Vallaris glabra begitu sinonim dengan masyarakat Melayu kerana harumannya yang sentiasa menjadi pilihan sebagai ramuan untuk membuat bunga rampai dan sebagai hiasan rambut anak-anak gadis dan wanita Melayu. Bunganya yang putih berseri melambangkan kesopanan dan sikap lemah lembut orang Melayu. Justeru pemilihan tanaman memanjat ini sebagai hiasan di perkarangan halaman adalah bersesuaian dengan sambutan pada Aidilfitri yang menampilkan keindahan budaya dan busana Melayu.

Clitorea ternatea atau Pokok Kacang Telang merupakan sejenis pokok kekacang mempunyai bunga berwarna ungu terang yang digunakan secara tradisional sebagai pewarna makanan seperti nasi kerabu. Warnanya yang terang dan semakin jarang ditemui memberikan peluang kepada ruang masuk di kediaman anda menjadi lebih menonjol berbanding penggunaan tanaman berbunga lain. Kombinasi keindahan semula jadi yang terhasil dan penyediaan makanan berasaskan bahan organik memberikan persepsi positif kepada tuan rumah.

The Makeover Guys ditubuhkan pada tahun 2015, The Makeover Guys (TMOG) ialah syarikat penyelesaian hartanah yang menawarkan perkhidmatan pengubahsuaian semula strategik kepada para individu, terutamanya pelabur hartanah yang mahu menyewakan unit-unit mereka kepada penyewa. Terkenal dengan pendekatan syarikat yang kreatif dan unik terhadap penghiasan semula hartanah, TMOG telah membantu lebih 4000 orang pemilik rumah sepanjang 6 tahun yang lalu untuk mengubah kediaman mereka menjadi unit yang dihias oleh pereka hiasan dalaman melalui pengubahsuaian pintar yang menggunakan formula yang mengimbangi nilai estetika dan ciri praktikal sebuah ruang dalaman. Pasukan TMOG beroperasi di empat buah badar utama di Malaysia iaitu Lembah Klang, Johor Bahru, Kuching dan Kota Kinabalu.

The Makeover Guys (TMOG), penyedia perkhidmatan hiasan rumah yang terkemuka di Malaysia telah melancarkan identiti visual baharu dalam usaha penjenamaan semula syarikat bagi menampilkan usaha TMOG dalam meningkatkan kualiti produk dan perkhidmatan. Inisiatif penjenamaan semula ini turut disertai dengan pelancaran “Seriously Cereal”, tema rekaan dalaman dalam tempoh yang terhad yang hanya ditawarkan kepada pelanggan sehingga 30 April 2022.

Perkhidmatan mesra bajet yang ditawarkan oleh syarikat sentiasa membantu para pelabur hartanah memperoleh kadar sewa dan hasil yang lebih tinggi untuk unit-unit mereka. Selain itu, TMOG menawarkan rekaan hiasan semula rumah “berkualiti Instagram” pada kadar yang mampu untuk pemilik kediaman yang tinggal di rumah mereka sendiri. TMOG juga terkenal dengan proses pengubahsuaian rumah tanpa masalah dalam masa 30 hari berbanding tempoh berbulan-bulan yang diambil oleh syarikat hiasan semula yang lain.

Pelaksanaan penjenamaan semula TMOG juga termasuk logo baharu yang menampilkan maskot yang lebih mesra dan menyeronokkan bertujuan menarik minat pemilik rumah muda. Warna kuning telah dipilih sebagai warna hero yang baharu untuk mewakili syarikat. Melalui maskot, warna dan identiti visual yang baharu, TMOG membawakan pendekatan jenama yang kreatif, memiliki reka bentuk, menyeronokkan dan menarik.

“Perkhidmatan dan produk kami sentiasa direka untuk mencerminkan The Makeover Guys sebagai sebuah syarikat hiasan semula kediaman yang mampu milik dan boleh dipercayai. Kami juga mengutamakan pengalaman tanpa masalah yang dipacu oleh teknologi menerusi platform reka bentuk pengalaman pelanggan (CX) kami. Selepas mendapat kepercayaan dalam industri dan jumlah pelanggan yang semakin meningkat, syarikat memerlukan imej baharu untuk mencerminkan keupayaan kami membuat inovasi dan menyesuaikan diri untuk berubah terutama sekali dalam tempoh selepas pandemik,” kata Gavin Liew, Rakan Pengurus dan Pengasas Bersama The Makeover Guys.

Pendekatan Organik ‘Seriously Cereal’

Sempena dengan inisiatif penjenamaan semula, TMOG memperkenalkan tema reka bentuk dalaman “Seriously Cereal” edisi terhad yang diilhamkan oleh elemen-elemen semula jadi dan organik dalam reka bentuk tema. Tema ini memberi penekanan terhadap warna-warna semula jadi dan mesra seiring dengan trend reka bentuk dalaman global masa kini.

Seriously Cereal menampilkan tona warna termasuk warna coklat seperti bijirin, warna beige seperti rumput pampas dan warna-warna semula jadi yang lain. Pada masa yang sama, TMOG turut menggabungkan perabot organik dengan bentuk yang unik sebagai penampilan menarik yang mewakili jenama TMOG.

Pemilik kediaman yang memilih tema rekaan dalaman Seriously Cereal akan menerima pengubahsuaian bagi dinding utama, perabot, hiasan rumah, lantai, katil dan peralatan tidur, langsir, kabinet dan bahagian dapur serta lampu dan kipas.

“Menerusi pemerhatian terhadap trend global, kami mendapati gaya hiasan kini lebih menjurus kepada pilihan warna yang lebih inklusif dan reka bentuk masa hadapan. Langkah seterusnya bagi The Makeover Guys adalah memberi tumpuan kepada mencipta tema baharu yang neutral jantina, berfokuskan kedamaian dan mesra alam. Pengguna kini semakin mendekati alam semula jadi dan perubahan gaya hidup ini akan membuatkan mereka memilih ruang kediaman tenang dan santai yang meraikan kehidupan yang lebih ringkas,” tambah Gavin lagi.

Seriously Cereal akan menjadi tema baharu yang menarik dalam pelbagai pilihan reka bentuk hiasan dalaman yang ditawarkan oleh TMOG untuk para pemilik kediaman hari ini. Antara pilihan tema reka bentuk lain yang ditawarkan termasuklah Odette, Symphony, Bold Latte, Muji, Executive, Urban Zen, Minimalist Grey dan Urban Chic.


Guna Teknik Kelar Pokok Untuk Lebatkan Dan Maniskan Buah

Sebelum ini, IMPIANA ada kongsikan kaedah ugutan atau takek untuk pokok yang malas berbuah. Ramai yang kata itu hanyalah mitos. Selepas membaca perkongsian dari Abdul Hamid Ahmad, rupanya teknik ini terbukti berkesan dan telah digunakan pekebun untuk memaksa pokok buah di seluruh dunia.

Tetapi, pekebun profesional tidak menggunakan teknik takek. Ia menggunakan kelaran atau lebih dikenali dengan nama Gridling Techinque. Rupanya teknik kelaran atau gridling ini bukan sahaja untuk memaksa pokok berbuah. Ada banyak lagi manfaatnya

Di mana kelaran perlu dilakukan?
-Pangkal dahan-dahan utama
-Sekeliling paksi pokok

Cara-cara Gridling Technique
1. Gunakan pisau yang telah di nyah kuman (strill) dan tajam. Buat satu kelaran asas sekeliling dahan
2. Lakukan kelaran kedua dengan jarak tidak lebih 5mm. Untuk pokok kecil seperti pokok tin, jarak 2mm sudah memadai
3. Tanggal atau kupas bahagian kelaran dari batang pokok
4. Selepas kelar, terpulang pada anda sama ada nak tutup bahagian kelaran dengan plastik atau cat. Dibiarkan begitu sahaja pun boleh cuma ia tidak cantik dan mudah terkena ancaman penyakit

Kelaran boleh dibuat dengan dua cara iaitu dengan bersambung atau bertindih.

a) bersambung jika anda dapat buat potongan dengan lurus. Jika mahu buat begini, tandakan dengan pensel atau pen. Baru potong dengan pisau.

b) Bertindih. Hujung tidak bertemu tetapi MESTI bertindih.

Info tambahan:
Pastikan baja yang digunakan tinggi P(Potassium) dan K (kalium) Elak menggunakan baja tinggi N(Nitrogen) akan menyebabkan pokok anda mabuk daun

Sebelum ini impiana ada kongsi beberapa artikel mengenai baja yang diperbuat dari minuman isotonik seperti Redbull. Tanaman yang dibaja dengan air isotonik kebiasaanya tumbuh lebih cepat dan subur.

Apa kaitan minuman isotonik dengan tanaman? Sebenarnya bukan minuman isotonik sahaja, sebarang jenis minimum bergas atau berkabonat memberi hasil yang sama

Menurut satu kajian yang dilakukan oleh Colorado University Boulder, minuman berkabonat mengandungi pelbagai jenis nutrient yang sangat diperlukan untuk tumbesaran tanaman seperti Magnesium, karbon, hydrogen, oksigen, sodium, sulfur, phosphorus dan potassium. Kesemu kandungan ini berupaya menjadikan tanaman anda cepat membesar dan menghijau.

Namun, ada beberapa perkara yang perlu anda perhatikan sebelum membari tanaman anda terapi air berkarbonat

1. Periksa kondisi medium tanaman atau tanah sebelum terapi diberikan. Jika tanah dalam keadaan lembap, jangan lakukan terapi kerana ia akan menyebabkan akar terendam dalam medium yang terlalu basah dan menyebabkan kematian

2. Pastikan air berkarbonat dalam suhu bilik sebelum terapi dilakukan. Menurut pakar hortikultur Hoffaman, air dalam suhu seuk akan melambatkan tumbesaran tanaman atau daun gugur.

3. Untuk dapatkan kesan yang lebih baik, lakukan terapi air berkarbonat seminggu sekali dan lakukan di awal pagi. Menurut University of California’s Statewide Integrated Pest Management Program, siraman di waktu pagi membolehkan tanaamn menyerap baik air

4. Lakukan siraman terus pada pangkal pokok. Tak perlu terlalu basah, cukup sekadar kelembapan untuk 1 inci kedalaman tanah

Percaya atau tidak, walau setinggi manapun kediaman anda sama ada di kondominium atau service apartment, kalau tidak ada penjagaan serta pencegahan yang mantap, nyamuk pasti akan boleh memasuki kediaman anda dan menjangkiti seluruh ahli keluarga. Tambahan lagi, ketika ini terdapat banyak laporan di dada akhbar tentang demam denggi yang melanda negara kita.

Selain daripada menggunakan semburan aerosol atau memasang ubat nyamuk yang pasti akan membuatkan kediaman anda berbau, adalah molek jika anda mencuba alternatif menggunakan tumbuh-tumbuhan sebagai penghalang kemasukan nyamuk denggi. Ikuti senarai 6 jenis bunga yang mampu menghindari kediaman anda dari menjadi sasaran nyamuk.

Daun Basil

Ianya bukan sahaja dikenali sebagai herba yang sedap dikalangan penggemar makanan Itali, tetapi ianya juga merupakan penolak semulajadi nyamuk. Disebabkan aromanya yang kuat, menyebabkan nyamuk akan terbang jauh dari tumbuhan ini. Kepada manusia, ianya membuatkan makanan kita lebih sedap, bagi nyamuk, its a no no.

Daun Pudina

Tumbuhan ini amat dekat  dan tidak asing lagi dengan kita tidak kira dalam masakan, malahan untuk penjagaan gigi pun ianya memberi manfaat yang besar. Kajian menyatakan bahawa, cecair minyak yang diekstrak daripada daun pudina boleh menghindarkan nyamuk yang membawa virus malaria dan denggi selama 60-180 minit.

Daun Rosemary

Jika anda peminat makanan barat, anda pasti mengenali daun ini yang terkenal dengan rasa serta aroma pedas dan berkayu ini. Selain daripada menjadi herba yang hebat dalam masakan, jika anda pergi hiking atau berkhemah, pastikan anda bakar daun ini di dalam unggun api. Asap yang membakar menguatkan lagi rasa tidak sedap bagi nyamuk dan mereka akan menghindari tapak perkhemahan anda. Kalau di luar ianya mujarab, bayangkan jika herba ini ditanam segar dalam rumah anda.

Pokok Lavender

Siapa yang tidak tahu tentang keharuman yang mendamaikan daripada pokok lavender. Aromanya boleh membuatkan kita lupa sejenak terhadap masalah yang menimpa, tetapi ianya adalah sebaliknya bagi nyamuk. Nyamuk tidak menyukai bau yang disebarkan oleh pohon ini dan ianya turut mengandungi anti-fungal dan mempunyai cecair antispetic semulajadi. Pokok ini amat sesuai jika ianya ditanam dalam pasu dan diletakkan bersebalahan dengan pintu dan tingkap kediaman anda.

Pokok Bunga Marigold

Pokok ini berasal daripada negara Amerika Latin, Mexico. Apabila sudah bercambah menjadi bunga, ianya akan melepaskan bau yang amat kuat dan tidak disukai oleh banyak spesis serangga tetapi nyaman untuk manusia. Dalam kediaman, ianya amat mudah untuk dijaga dan anda hanya perlu memastikan ianya mendapat cahaya matahari yang mencukupi untuk mendapatkan bunga yang cantik dan aroma yang berupaya melindungi anda seisi keluarga dari serangan nyamuk.

Bunga Geranium

Bunga ini amat dikenali dikalangan pembuat minyak wangi malahan berupaya menghalau nyamuk dengan efisien. Cara menjaganya amat mudah, anda hanya perlu letakkan pasu bunga geranium di luar kediaman dan biarkan daunnya terkena tiupan angin sehingga mengeluarkan aroma yang tidak disukai nyamuk.

Orang dulu-dulu cegah serangga mana ada racun serangga yang dijual secara meluas di pasaran seperti sekarang ni. Akan tetapi, tanaman mereka tetap optimum dan kurang masalah. Apa yang mereka lakukan? berikut adalah 4 masalah serangan serangga yang diselesaikan dengan amalan mampan. Hanya guna bahan-sekitar kita sahaja. Rugi kalau tak cuba.

MASALAH 1: CACING KUBIS

Bahan: Tepung naik sendiri
Cara: Masukkan tepung ke dalam beg kertas, kemudian buat lubang kecil sebesar hujung jarum pada beg berkenaan. Taburkan tepung tersebut ke atas tumbuh-tumbuhan yang diserang pada awal pagi, Ini kerana awal pagi merupakan waktu paling aktif cacing memakan tumbuhan. Apabila suhu meningkat, tepung ‘naik sendiri’ yang melekat pada badan cacing akan menyebabkan ia membengkak dan mati.

Bahan: Air dan ammonia
Cara: Campurkan air dan ammonia kemudian sembur pada siput. Air ammonia ini akan mengecutkan siput dan dalam masa sama, baik untuk tumbuhan kerana ia memberi sumber nitrogen
Alternatif: Bancuhkan kopi pekat – 10 sudu serbuk kopi untuk secawan air dan sembur sekitar tumbuh-tumbuhan atau atas daun. Kafein adalah pembunuh siput!

MASALAH 3: SERANGAN ULAT PADA AKAR POKOK

Bahan: Ubi kentang
Cara: Potong kentang dan letakkan sekitar akar pokok. Biasanya ulat akan beralih dari akar ke kentang kerana ulat lebih gemarkan akar dari jenis umbisi yang lazat. masa ni amat sesuai untuk memberi semburan racun pada ubi kentang tersebut untuk memusnahkan serangga tadi. Alternatif: Boleh gantikan kentang dengan lobak merah atau lobak putih.

MASALAH 4: KUTU DAUN, TERITIP DAN LALAT PUTIH

Bahan: Minyak daun semambu (Neem Oil)
Cara: Semburkan pada daun
Alternatif:
* Ekstrak daun semambu.
Cara membuatnya campurkan 2kg daun neem yang sudah ditumbuk lumat bersama dengan 30 gram sabun basuh. Tinggalkan semalaman dan tapis. Setiap 5 liter bahagian dicampurkan dengan 15 liter air dan semburkan ke pokok.

* Ekstrak bawang putih
Campurkan 100 gram bawang putih dicincang dalam 0.5 liter air. Tambahkan 10 ml minyak masak dan 10 gm sabun. Tinggalkan semalaman dan tapiskan. Untuk semburan, campurkan larutan campuran bersama air dengan nisbah 1:200

orang dulu-dulu cegah serangga


Cara Mudah ‘Tangkap’ Kutu Kucing, Guna Dua Bahan Je

Cara mudah ‘tangkap’ kutu kucing hanya menggunakan dua bahan sahaja. Tidak perlu beli produk-produk membunuh kutu kerana kini anda boleh DIY sahaja sendiri di rumah. Dapatlah anda menjimatkan perbelanjaan harian.

Paling penting tiada kesan sampingan pada anak anak-anak bulus kesayangan anda. Caranya cukup mudah dan praktikal. Bahan yang diperlukan pun tidak banyak. Ramai yang telah mencubanya dan mengakui berkesan.

1 – Air sabun: kutu pengsan, Lemas dengan semua jenis air sabun.

2 – Lilin, apa jenis pun boleh.

3 – Letak di tempat yang gelap. Semua kutu akan tertarik pada cahaya lilin.

4 – Kutu-kutu akan pergi ke arah lilin dan terperankap di situ.

ARTIKEL BERKAITAN:

Tumbuhan indoor merupakan tumbuhan yang ditanam di dalam bangunan seperti di rumah ataupun pejabat. Ia memerlukan kelembapan, pencahayaan dan suhu yang sesuai agar dapat tumbuh dengan segar dan berseri. Tumbuhan di dalam dapat memberikan kenyamanan dan dapat membantu anda mendapatkan tidur malam yang lebih lena. Disini, IMPIANA bawakan anda 5 tumbuhan indoor yang mudah untuk dijaga agar anda dapat sama-sama mendapat manfaat darinya.

Rubber Plant
Selain dapat memberikan impak dramatik di dalam bilik, rubber plant atau nama saintifiknya Ficus Elastica juga boleh membuang toksin di udara dan melawan penyakit dari parasit yang biasanya terdapat di kawasa tropika. Kajian telah membuktikan keupayaan tumbuhan ini untuk menghapuskan formaldehyde dari udara, yang terdapat dalam alatan pembersihan dan perabot. Anda hanya perlu mengelap daun dengan tisu atau kain lembap dengan kerap bagi mengekalkan pembukaan liang tumbuhan untuk mejamin pembersihan udara yang optimum.

Boston Fern
Lihatlah tumbuhan hijau yang subur yang menyegarkan ini! Ferns merupakan tumbuhan yang berkesan menghapuskan bahan toksik pencemaran bawaan udara – termasuk formaldehyde, xylene dan toluene – yang boleh menyebabkan sakit kepala, masalah pernafasan, dan pertumbuhan sel-sel kanser. Boston Fern juga dapat menaikkan paras kelembapan di dalam kediaman ketika cuaca panas.

Areca Palm
Satu kajian NASA pada tahun 1989 telah mengisytiharkan tumbuhan ini sebagai salah satu alat semulajadi yang paling berkesan membersihkan udara, terutamanya keupayaannya menghapus formaldehyde daripada udara di dalam kawasan tertutup seperti bilik tidur dan pejabat anda.

Peace Lily
Tumbuhan ini bukan sahaja cantik malah ia mempunyai ‘kuasa’ untuk menapis udara kotor. Kajian menunjukkan bahawa Peace Lily berupaya untuk menapis pelbagai toksin merbahaya seperti formaldehyde, xylene, toluene dan ammonia daripada udara dalaman. Bahan-bahan tersebut boleh menyebabkan sakit kepala, masalah pernafasan, dan peningkatan risiko kanser. The Peace Lily juga boleh menghapuskan fungus bawaan udara yang memburukkan lagi alahan dan gejala asma buat mereka yang sensitif. Anda digalakkan untuk meletakkan beberapa tumbuhan ini di setiap sudut kediaman untuk mengurangkan pertumbuhan kulat.

Snake Plant
Tumbuhan ini mat popular dikalangan penggemar tumbuhan hiasan dalaman. Bukan saha mudah untuk dijaga, malah Snake Plant boleh mengeluarkan pelbagai bahan pencemaran dari udara. Dan anda juga boleh rebus daun nya untuk menjalankan aktiviti perubatan holistik bagi merawat bahagian luaran seperti kulit sahaja. Jangan pula anda minum atau makan ya!

The Philodendron
Philodendrons amat mudah untuk tumbuh dan dijaga. Tumbuhan ini membersihkan udara daripada toksin merbahaya seperti formaldehyde dan xylene,  yang biasa dijumpai di dalam gam dan leather.

Satu khabar gembira buat peminat dan pengikut setia IMPIANA kerana kini telah mempersembahkan sebuah rancangan terbaharu iaitu Impiana Makeover Ruang Selebriti di kaca televisyen anda.

Mesti ada yang tertanya-tanya mengenai rancangan program terbaharu ini, untuk maklumat anda Impiana Makeover Ruang Selebriti adalah sebuah program yang memaparkan hasil dekorasi di kediaman para selebriti tanah air.

Rancangan yang dihiasi dengan Ella Furniture ini bakal bersiaran sebanyak 10 episod akan memaparkan hasil dekorasi makeover seramai 10 kediaman para selebriti terkenal tanah air antaranya Zulin Aziz, Raja Azura, Izreen Azminda, Vanidah Imran, dan ramai lagi.

Menariknya lagi, rancangan Impiana Makeover Ruang Selebriti turut dimeriahkan lagi dengan hos Catriona Ross dan digandingkan bersama pakar hiasan dalaman, Ben Firdaus Azrai.

Di samping itu, rancangan Impiana Makeover Ruang Selebriti ini dekorasi hiasan dalaman turut diserikan dengan Ai Curtains, Embun Group of Companies dan Kayangan Living.

Ingin lihat bagaimana hasil dekorasi yang telah dilakukan di kesemua kediaman para selebriti tanah air kita? Jadi, jangan lupa untuk saksikan rancangan Impiana Makeover Ruang Selebriti mulai 6 Januari 2023, setiap Jumaat, jam 10 malam di saluran Astro Ria dan On Demand.

Ada beberapa cara yang boleh kita lakukan untuk membersihkan sayur walaupun sebenarnya hasilnya tidaklah 100%. Cara ini hanya boleh membantu membuang beberapa % racun dan telur serangga yang ada pada sayur dan buah.

Membersihkan buah dan sayur memang tidak semudah menghilangkan kotoran dari piring, kerana buah memiliki pori-pori meskipun tidak nampak. Bila racun atau telur serangga masuk ke dalam pori-pori kulit buah ini maka pembersihan biasa dengan cara mencuci tidak akan mampu membuang pestisida secara keseluruhan.

Selain itu, kerana buah dan sayur adalah makanan, anda juga tidak boleh sembarangan membersihkannya dengan sabun.

5  Cara Untuk Membasuh Sayur dan Buah Supaya Bersih


‘The Barn-Sal’ Rumah Percutian Konsep Ladang, Kos Keseluruhan Hanya RM92K

‘The Barn-Sal’ rumah percutian konsep ladang, kos keseluruhan RM92K. Rumah percutian di kampung sememangnya menjadi idaman ramai sebagai rumah kedua. Selalunya rumah ini dijadikan lokasi untuk bercuti bersama keluarga.

“The Barn-Sal adalah rumah rehat idaman kami suami isteri. Berkonsepkan rumah ladang dengan sedikit sentuhan tema perindustriaan. Sedehana namun tetap bersyukur dan yang lebih utama adalah kepuasan hati kerana The Barn-Sal ini merupakan sentuhan peribadi kami berdua.

“Bermula dengan design rumah oleh suami dan idea hiasan oleh saya maka siap akhirnya sebuah rumah kecil penuh kenangan dengan beberapa item tempahan khas serta sentuhan air tangan pertukangan sendiri kami berdua.

“Penat lelah bermula daripada proses tinjau-tinjau harga barang, tempahan barang dan mencari tukang yang memenuhi inspirasi kami akhirnya terbayar. Akhirnya kami tersenyum puas pada pagi hari raya pertama 1443H.”

Spesifikasi rumah:

Lokasi kediaman: Sabah
Saiz: Luas lantai 480 kaki persegi  dan luas deck 420 kaki persegi
Bilik Tidur: 1
Tandas: 1

Kos keseluruhan pembinaan rumah percutian ini ialah RM92,000. Kos untuk rumah sahaja bernilai lebih RM80,000.

“Beberapa perkara ada yang makan modal sikit macam deck, folding door, lantai dan juga pemilihan material barang.

“Barn door untuk tandas custom made mengikut kesesuaian saiz lubang pintu kami. Material barn door menggunakan kayu pine. Railing pula beli di kedai online. Harganya sekitar RM100.00 sahaja.

Sisa rokok tak kiralah abunya atau puntung, memang benda yang kita nampak tidak mempunyai kegunaan lain dan dibuang bsegitu sahaja. Betul tak? tapi, tak sangka abu rokok ni ada manfaat pada tanaman.

Jadi, sebaiknya jangan dibuang abu dan puntung rokok di dalam bekas ashtray tu jika anda seorang yang gemar berkebun. Untuk jadikan abu rokok sebagai baja, boleh gaul atau taburkan terus pada medium tanaman.

Bila menggoreng, minyak terperecik tu menjadi satu hal yang biasa terutamnya apabila mengoreng ikan atau ayam. Sebab itu, bagi yang jarang memasak persiapanya macam nak pergi berperang. Ianya bertujuan melindungi diri dari terkena percikan minyak yang panas. Minyak panas ni bukan sekadar remeh dan sukar untuk dikemas jika mengotorkan dapur, bila terkena pada tangan atau muka, dah tinggal kesan. Deritanya pun makan hari nak pulih. SAKITNYA!

Kebiasaanya, langkah proaktif yang akan diambil adalah dengan menggunakan penutup kuali. Jadi, percikkan tu tak lah terkena pada dinding ke atau mana-mana bahagian lain. Selain itu juga, ada beberapa petua lain yang diamalakna. Antaranya ialah:

Potongan halia
Sebelum menggoreng, tak kiralah daging, ayam, ikan, telur, keropok lekor dan sebagainya, masukkan 2 atau 3 hiris halia terlebih dahulu di dalam minyak yang telah dipanaskan. Petua ini, tak adalah kata minyak langsung tak terpercik. Kalau ada pun sangat perlahan dan tak kuat. Teknik ini juga akan menyebabkan masakan anda berbau lebih wangi

Guna tepung
Petua ini amat berkesan kiteka menggoreng ikan keli. Umum tahu, kulit ikan keli dan bahgaian kepalanya yang keras antara punca bila digoreng mudah meletup dan menyebabkan percikkan minyak. Oleh itu, bagi mengatasi masalah ini, masukkan sedikit tepung gandum ke dalam minyak yang panas sebelum memasukkan ikan. Lakukan setiap kali anda masukkan ikan baru. Teknik ini juga dapat mengelak ikan dari melekat. Boleh juga cuba pada ikan atau makanan lain

Garam halus
Letak sedikit garam halus di dalam minyak yang telah panas. Masa masukkan garam tu akan bunyi macam meletup-letup sikit tapi tak terperecik. Selepas bunyi letup tu hilang, baru boleh masukkan bahan yang hendak digoreng. Awas! jagan terlalu banyak garam. Ia akan menyebabkan makanan lebih masin

Mengecat rumah sebenarnya mudah jika anda ketahui langkah yang betul. Malah jika anda ikuti cara yang tepat pasti hasilnya akan cantik dan memuaskan. Jom ikuti langkah mengecat yang betul ni. Sebab ramai yang tidak tahu untuk memulakan proses mengecat dengan betul.

1. SILING
Mulakan dari siling kerana ia dikuatiri akan menitis ke lantai. Jadi biarlah bahagian paling tinggi dicat dan disapukan cat dari kelebaran siling yang paling pendek. jadi tidaklah anda lekas penat dan kerja mengecat juga dirasakan lebih pantas.

2. DINDING
Bermula daripada sempadan siling dan dinding. Gunakan berus jika perlu untuk mengelakkan cat terpalit pada siling anda. Kemudian barulah penggelek dihalakan kebawah. Bahagikan kawasan mana yang perlu anda cat dahulu. Jika bekerja di dalam kumpulan, bahagikan bahagian dinding agar kerja mengecat lebih sistematik dan lekas siap.

3. JENDELA DAN PINTU
Berhati-hati apabila mengecat di bahagian kecil. Engsel dan tombol serta selak juga eloklah ditutup agar tidak terkena cat. Bagi bingkai, cat pada bahagian dalaman dahulu kerana pada bahagian luar mungkin anda ada pilihan warna lain yang sesuai dengan dinding luar.

4. LANTAI
Jika anda mahu mengecat lantai, rancang dahulu di mana patut anda bermula. Seelok-eloknya pilihlah kawasan yang paling jauh dengan pintu keluar dan kemudiannya sedikit demi sedikit terus ke pintu keluar. Awas jangan sampai anda terperangkap.


Seorang Lelaki Sanggup Memanjat Pagar Sebuah Rumah Untuk Melarikan Tong Gas.

Kejadian yang berlaku di Kajang ini memang mencuri perhatian ramai netizen. Video si pencuri ini telah tular di media sosial. Ramai yang mengecamnya.

Seorang lelaki sanggup memanjat pagar sebuah rumah Taman Rakan, sebelum melarikan tong gas.

Kejadian itu disedari penghuni rumah berkenaan sebelum merakam perbuatan itu dan memuat naik di laman sosial.

Ketua Polis Daerah Kajang Asisten Komisioner Mohd Zaid Hassan berkata, hasil siasatan lanjut kemudian berjaya menahan suspek di sekitar bandar ini hari yang sama.

Berdasarkan rakaman video yang tular, lelaki itu memanjat pagar dan melarikan tong gas yang diletakkan di kawasan depan rumah. Mangsa merakam kejadian ini dengan hanya menggunakan telefon bimbitnya. Siasatan mendapati pencuri tersebut juga ada melibatkan diri dalam aktiviti dadah.

Cepat dan tangkas, si pencuri dapat di tahan atas sikap yang tidak berfikir panjang itu. Manakan tidak tong gas yang dicurinya adalah tong gas penduduk setaman. Apa agaknya dalam fikirannya sebelum mencuri tong gas tersebut.

Video yang telah tular di Tiktok

Columbia Asia telah memenuhi keperluan penjagaan kesihatan warga Malaysia selama lebih dari 20 tahun. Setelah berjaya melancarkan salah sebuah hospital utama kami, Columbia Asia Hospital – Iskandar Puteri, pada tahun 2010, kami sukacita memperkenalkan hospital kedua kami di Johor iaitu Columbia Asia Hospital – Tebrau.

Columbia Asia Hospital – Tebrau mula beroperasi pada 27hb November, 2019. Ia merupakan hospital Columbia Asia yang ke-13 di Malaysia dan ke-19 di Asia Tenggara. Bangunan setinggi empat tingkat ini merupakan yang terbesar antara semua hospital Columbia Asia di Malaysia.

Terletak di hab kediaman dengan kadar lalu lintas yang tinggi di Kota Southkey, hospital ini terletak hanya 7 km dari pusat bandar Johor Bahru serta dikelilingi oleh kawasan perumahan seperti Taman Sentosa, Taman Sri Tebrau, Kampung Melayu Majidee, Taman Pelangi, Taman Abad, Taman Kebun Teh, Taman Century, Taman Melodies, Taman Suria dan Taman Kota Southkey.  Hospital ini juga dilengkapi dengan lebih 200 tempat letak kereta bagi memenuhi keperluan masyarakat Tebrau yang semakin berkembang.

Selain daripada kemudahan moden dan kepakaran tinggi, Columbia Asia Hospital mempelopori trend penjagaan kesihatan swasta dengan rawatan perubatan yang terkini dan kurang invasif lantas memendekkan tempoh tinggal di hospital. Struktur penetapan harganya adalah telus dan lebih kompetitif berbanding model standard khidmat kesihatan swasta.

Program perubatan di Columbia Asia Hospital – Tebrau meliputi Kardiologi, Perubatan Dalaman, Telinga, Hidung & Tekak (ENT), Pembedahan Am, Obstetrik dan Ginekologi, Pediatrik, Ortopedik, Radiologi dan Anestesiologi.

Hospital ini juga menempatkan Makmal Pengkateteran Jantung (Cardiac Catheterization Lab), Bilik Litotripsi, Mamografi, Ultrabunyi, 128-slice CT Scan, 1.5 Tesla MRI, Farmasi, Makmal, Bilik Fisioterapi, Ruang Pengasingan, ICU, Bilik Bersalin dan lima Dewan Bedah berkemudahan lengkap.

“Keputusan untuk membina hospital Columbia Asia kedua di Johor berdasarkan kajian kami tentang kurangnya kemudahan khidmat kesihatan di kawasan sini. Tambahan lagi, penduduk Johor Bahru semakin ramai. Kerana itu, kami memberi pilihan kepada pesakit yang datang untuk mendapatkan rawatan perubatan,” kata Pengurus Besar Serantau Columbia Asia Hospital – Tebrau dan Iskandar Puteri, Puan Rahani Yaacob.

Memandangkan kapasiti hospital Columbia Asia di Iskandar Puteri hampir penuh, Rahani menjelaskan bahawa inilah masa yang sesuai untuk memperluaskan lagi kumpulan hospital ini di Johor. Dengan pembukaan Columbia Asia Hospital – Tebrau, keperluan khidmat kesihatan di Johor Bahru akan dapat memenuhi permintaan yang tinggi.

“Columbia Asia Hospital – Tebrau adalah satu-satunya hospital dalam kumpulan kami yang mempunyai kapasiti 205 buah katil. Ini berbeza daripada struktur hospital biasa kami. Kemudahan perubatan lain mempunyai kapasiti tidak lebih daripada 100 buah katil setiap hospital. Dengan permintaan tinggi bagi khidmat kesihatan swasta di Johor, kami membuat keputusan untuk membina sebuah hospital Columbia Asia yang lebih besar di Tebrau untuk memenuhi keperluan kesihatan masyarakat di sini,” tambah Rahani.

Memandangkan peningkatan bilangan pesakit warga asing yang meningkat di Malaysia, Columbia Asia Hospital – Tebrau bersedia untuk memenuhi permintaan yang semakin meningkat, termasuk permintaan dari Singapura dan Indonesia.

“Selain menyediakan akses penjagaan kesihatan swasta yang berkualiti kepada penduduk Johor, hospital baharu ini turut mewujudkan peluang pekerjaan. Bukan itu sahaja. Kami mempunyai pelbagai kempen menarik yang telah dirancang, untuk menggalakkan gaya hidup sihat di kalangan penduduk tempatan,” kata Rahani.

Dalam bulan Disember tahun lalu, kempen ‘AyuhSihat!’ telah diadakan sempena pembukaan hospital di Tebrau. Kempen yang terbuka kepada orang awam ini merupakan hari yang menyeronokkan dengan pelbagai aktiviti yang sesuai untuk semua peringkat umur, pemeriksaan kesihatan dan tawaran istimewa untuk pakej yang ditawarkan oleh hospital kami. Acara itu bertujuan untuk mendorong para hadirin untuk mengamalkan gaya hidup sihat. Hasil jualan tiket Ayuh Sihat diserahkan kepada Yayasan Kanser Laksamana Johor.

Columbia Asia Hospital – Tebrau terletak di Persiaran Southkey 5, Kota Southkey, 80150 Johor Bahru, Johor Darul Takzim.

Ramadan telah tiba dan seluruh umat Islam sudah mula berpuasa. Kehangatan Aidilfitri juga semakin terasa dan tahun ini rakyat Malaysia sangat menantikan untuk meraikan sambutan Hari Raya dengan lebih meriah bersama keluarga tersayang setelah setahun kekal berada di rumah.

Bagi memeriahkan lagi sambutan Aidilfitri, bermula 15 April, Samsung Malaysia akan mengadakan promosi ‘Raya Bermakna, Meriah Bersama’ yang memberi ganjaran berbaloi dengan menawarkan barang kelengkapan rumah yang hebat dan inovatif untuk membantu rakyat Malaysia melengkapi cara hidup masa kini. Dengan setiap pembelian, nikmati hadiah eksklusif, tawaran pembelian dengan pembelian (PWP)1, dan peluang untuk memenangi kredit e-Dompet Touch N’ Go bernilai sehingga RM1,0002.

Gayakan Ruang Tamu dengan Paparan Terbaik

Bermula 15 April hingga 30 Jun 2021, pelanggan boleh mendapatkan pelbagai pilihan TV Samsung dengan penjimatan hebat termasuk produk yang baharu dilancarkan iaitu Neo QLED, Crystal UHD, dan pelbagai jenis Monitor. Pelanggan juga boleh menikmati penjimatan sehingga RM1,700 apabila membeli TV Samsung terpilih dan berpeluang mendapatkan Soundbar dengan tawaran harga PWP.

Produk No. Model RRP (RM) Harga Promosi (RM)

85″ QN900A Neo QLED 8K Smart TV QA85QN900AKXXM 49,999

75″ QN90A Neo QLED 4K Smart TV QA75QN90AAKXXM 19,999

65″ AU9000 Crystal UHD Smart TV UA65AU9000KXXM 4,999

27″ M5 Smart Monitor LS27AM500NEXXS 1,188 1,158

32″ M5 Smart Monitor LS32AM500NEXXS 1,299 1,259

32″ M7 Smart Monitor LS32AM700UEXXS 1,999 1,899

Produk Model RRP (RM) Harga PWP (RM) Penjimatan (RM)

Q950A Soundbar with Dolby

Atmos and DTS:X HW-Q950A 6,499 4,799 1,700

Q900A Soundbar with Dolby

Atmos and DTS:X HW-Q900A 4,999 3,699 1,300

Q800A Soundbar with Dolby

Atmos and DTS:X HW-Q800A 3,999 2,999 1,000

Untuk menggandakan lagi kemeriahan, setiap pembelian bagi mana-mana model TV1, pelanggan juga berpeluang untuk memenangi kredit e-Dompet Touch N’ Go bernilai sehingga RM1,000.

Nilai Touch N’ Go Jumlah Hadiah

RM 1,000 50 unit

RM 500 400 unit

RM 200 1,500 unit

RM 100 2,500 unit

RM 50 4,000 unit

Keseluruhan jumlah kredit bernilai RM 1,000,000

Memudahkan Tugasan Harian dengan Idea Moden

Perlukan mesin basuh atau pembersih hampagas yang lebih canggih untuk mencuci baju raya baharu dan membersihkan rumah dengan lebih mudah semasa Hari Raya? Ini adalah masa terbaik untuk beralih kepada yang lebih canggih dan membuat pembelian dengan tawaran berbaloi daripada Samsung! Bermula 15 April hingga 30 Mei, pelanggan berpeluang untuk membawa pulang hadiah percuma bernilai sehingga RM599 bagi setiap pembelian peralatan rumah Samsung yang terpilih.

Pelbagai pilihan variasi produk ditawarkan, daripada mesin basuh pintar AI kepada peti sejuk pintar Family Hub dan pembersih hampagas super-cleaning Jet dalam promosi Samsung ‘Raya Bermakna, Meriah Bersama’ yang memberi pilihan untuk melengkapi keperluan setiap keluarga.

Produk No Model RRP (RM) Hadiah Percuma

Side by Side with Family Hub,

660L RS62T5F01B4/ME 8,999 Tefal Home Chef Smart Multicooker bernilai RM599

Front Load Washer with AI

Ecobubble , 13KG WW13TP44DSH/FQ 4,399 BREEZE LID ANTI BAC & COLOUR PROTECT 1.5KG

WindFree Premium Plus ,

2.0HP AR18TYEAJWKNME 3,699 Tefal Cookware So Chef Deep Frypan 28cm bernilai RM199

Smart Air Purifier, 60 ㎡ AX60R5080WD/ME 1,799 PWP: Filter (CFX-D100) @ RM98

Jet 90 premium, up to 200W VS20R9048S2/ME 3,599 PWP: Clean Station (VCA-SAE90B/ME) @ RM399 dan PWP Battery VCA-SBT90 @ RM259

Convection Microwave Oven

with HOT BLAST, 35L MC35R8088LP/SM 1,699 Tefal Cookware Cook Healthy Frypan 28cm bernilai RM139

Kekal Berhubung Dengan yang Tersayang Dalam Suasana Norma Baharu

Untuk terus kekal berhubung dengan keluarga dan rakan-rakan walaupun terpisah oleh jarak jauh, teknologi dan peranti pintar akan membantu menjadikan sambutan Hari Raya anda tetap bermakna dan meriah walaupun kekal berada di rumah. Bermula 16 April – 31 Mei 2021, pelanggan boleh mendapatkan hadiah percuma daripada Samsung bernilai sehingga RM917 dengan pembelian mana-mana model Samsung Galaxy3 yang disenaraikan dalam promosi!

Model dalam Promosi Hadiah Percuma

Galaxy A02s Menerima satu unit Pengecas Kereta dengan Pengecasan Pantas secara percuma (bernilai RM59)

Galaxy A12

Galaxy Watch Active2 44mm Aluminum (Bluetooth)

Galaxy Watch Active2 40mm Stainless Steel (Bluetooth)

Galaxy Watch Active2 40mm Aluminum (Bluetooth)

Galaxy Watch Active2 44mm Stainless Steel (Bluetooth)

Galaxy Watch Active2 44mm Aluminum (LTE)

Galaxy Buds Pro

Galaxy Buds Live

Galaxy Tab A7

Galaxy Tab A8.0

Model dalam Promosi Hadiah Percuma

Galaxy A72 Menerima satu unit Galaxy SmartTag (2 pek) secara percuma (bernilai RM209)

Galaxy A42 5G

Galaxy A52

Galaxy A32 5G

Galaxy A32

Galaxy Watch3 45mm Stainless Steel (Bluetooth)

Galaxy Watch3 41mm Stainless Steel (Bluetooth)

Galaxy Tab S6 Lite

Galaxy Watch3 45mm Stainless Steel (LTE)

Galaxy Watch3 41mm Stainless Steel (LTE)

Model dalam Promosi Hadiah Percuma

Galaxy Z Flip Menerima barangan berikut secara percuma yang bernilai sehingga RM658: · Satu unit Galaxy SmartTag (2 Pek) – (bernilai RM209) · Satu unit Galaxy Buds+ (bernilai RM449)

Galaxy S21+ 5G

Galaxy S21 5G

Galaxy Note20 5G

Galaxy Note20

Galaxy S20 FE 5G

Galaxy S20 FE

Galaxy Watch3 45mm Titanium (Bluetooth)

Galaxy Tab S7

Model dalam Promosi Hadiah Percuma

Galaxy Z Fold2 5G Menerima barangan berikut secara percuma yang bernilai sehingga RM917: · Satu unit Galaxy SmartTag (2 Pek) – (bernilai RM209) · Satu unit Galaxy Buds+ (berniali RM449) · Satu unit Wireless Charger Duo (bernilai RM259)

Galaxy S21 Ultra 5G

Galaxy Note20 Ultra 5G

Galaxy Tab S7+

Untuk maklumat lebih lanjut mengenai promosi Samsung ‘Raya Bermakna Meriah Bersama’, sila layari: https://www.samsung.com/my/offer/rayabermakna2021/

Pasti sudah ramai yang perdah mendengan tentang bahayanya campuran ubat batuk dengan susu lebih-lebih lagi apabila terdapat kes kanak-kanak yang telah menjadi ‘mangsa’ dua cecair tersebut. Tapi adakah fakta in be narataupun hanya mitos semata-mata?
Mari ikuti perkongsian dari Pusat Racun Negara dengan lebih terperinci.

UBAT BATUK CAMPUR SUSU MENJADI RACUN?

Sebenarnya tiada kajian yang menunjukkan campuran ubat batuk ke dalam susu boleh bertukar menjadi racun. Kita juga tidak tahu sama ada kes yang tular ini benar atau tidak. Jika ia adalah benar, tidak dinyatakan umur kanak-kanak yang terlibat dan dos ubat batuk atau ubat selsema yang dicampurkan ke dalam susu tersebut.

Terdapat banyak jenis ubat batuk atau ubat selsema yang berada di pasaran, sama ada didapati di klinik-klinik atau di kedai farmasi. Tetapi jenis ubat batuk atau ubat selsema yang paling biasa adalah daripada kumpulan ubat yang dipanggil ‘antihistamines’. Ubat jenis antihistamine tidak dibenarkan diberi kepada kanak-kanak di bawah umur 2 tahun di Malaysia, sesetengah negara lain pula menyekat pemberian ubat ini kepada kanak-kanak di bawah umur 4 tahun, ada juga di bawah umur 6 tahun (USFDA).

Kenapa?

Ubat antihistamine telah dilaporkan boleh menyebabkan kesan TEKANAN PERNAFASAN (respiratory depression) jika diberi kepada kanak-kanak dan boleh membawa maut. Maka dalam kes yang tular ini, tidak kira sama ada dicampurkan ke dalam susu atau minuman apa sekali pun, ubat batuk atau ubat selsema tidak boleh diberikan kepada kanak-kanak di bawah 2 tahun atau diberikan dengan dos yang berlebihan kepada kanak-kanak lebih 2 tahun.

Benarkah susu meneutralkan ubat?

Jika ingin dibincangkan mengenai interaksi antara ubat dan makanan mungkin konteksnya terlalu luas. Bertumpu kepada susu, memang ada sesetengah ubat dan antibiotik menjadi kurang berkesan jika diberikan bersama-sama susu, contohnya antibiotik ciprofloxacin, doxycyline dan tetracycline kerana kandungan kalsium di dalam susu. Adalah TIDAK BENAR beranggapan SUSU MENEUTRALKAN SEMUA JENIS UBAT.


(Gambar) Pasangan Ini Tukar Rumah Persinggahan Jadi Homestay Hipster Selesa. Memang Wow!

Bergantung pada rezeki masing-masing, kediaman yang nyaman dan selesa sudah pastinya menjadi pilihan setiap individu. Sama ada yang sudah berkeluarga, mahupun yang masih single, masing-masing mempunyai impian untuk memiliki rumah sendiri pada suatu hari nanti. Terdapat orang yang memilih untuk menyewa sebelum membeli rumah sendiri dan ada yang lebih selesa membeli rumah dahulu sebelum membina keluarga, malah ada yang menyewakan kediaman mereka ataupun menukarnya menjadi homestay.

Rumah jenis studio apartment atau SOHO yang berkeluasan 560 kaki persegi ini terletak di Avenue Crest Seksyen 22, Shah Alam. Lokasi yang strategik menjadikan homestay ini salah satu destinasi pilihan buat para perantau yang datang berurusan di sekitar Lembah Klang.

Menurut pemilik, kos keseluruhan renovasi telah menelan belanja sebanyak RM30k termasuk barangan perabot, hiasan dan kemasan lain-lain. Masa yang diambil pula hanya 3 ke 4 minggu. Walaupun begitu, bagi memastikan rumahnya siap dengan sempurna dan bertepatan dengan citarasa, tuan rumah telah mengambil masa lebih kurang 6 bulan untuk memilih kontraktor yang betul-betul kompeten dan sesuai.

Menurutnya lagi, konsep moden industri yang digabungkan dengan elemen hipster telah menjadi pilihan pemilik Homestay Shah Alam by Rose ini. Puan Ros juga ada berkongsi sedikit tip deko kediaman iaitu antara pemilik dan kontraktor perlu ada komunikasi dua hala dan yang paling penting, kesabaran yang tinggi amat diperlukan dalam proses renovasi ini. Selain itu, pemilihan deko perabot dan perhiasan perlu sepadan dengan konsep yang telah dipilih agar pemilik selesa dan berpuas hati.

Berikut merupakan gambar-gambar perkongsian Encik Azmir dan Puan Ros pada IMPIANA, semoga menjadi inspirasi buat pembaca semua. Selamat menghias!

Jenama aksesori terkenal, Vintage 1988 kini melebarkan sayap dalam bidang gastronomi dengan pembukaan kafe pertamanya di Jalan Sultan, Kuala Lumpur. Pengunjung akan disambut dengan suasana retro yang sememangnya dapat menggamit kenangan masa lalu.

Terletak betul-betul di hujung jalan, kafe Vintage 1988 amat menonjol dan mudah untuk dijumpai. Muka bangunan (facade) klasik yang di cat hijau dan putih ini terlihat segar dan pasti akan membuat pengunjung lebih tertarik dengan papan tanda neon menandakan terdapatnya aneka burger, gelato dan kopi di dalam.

Komited dengan tema vintaj, kafe ini membawa ciri-ciri retro 80-an dengan penggunaan pelbagai barangan antik yang ditata rias selari dengan perabot kayu moden serta dinding batu bata yang dibiarkan tanpa kemasan. Tingkap-tingkap besar sekeliling premis ini berbentuk arch dengan bingkai besi tampil elegan selain menyerlahkan lagi elemen retro.
Selain itu, kafe ini juga dipenuhi tumbuhan hijau segar yang menghiasi meja dan beberapa sudut bagi menaikkan lagi “mood” pelanggan yang mahu bersantai sambil menikmati makanan yang disediakan.

AKSESORI SENTUHAN PERIBADI
Seperti yang kita tahu, Vintage 1988 juga merupakan jenama aksesori. Antara aksesori fesyen yang dihasilkan termasuklah gelang tangan dan kaki serta rantaileher. Semuanya bercirikan vintaj dan autentik. Pelanggan juga boleh DIY loket yang mereka inginkan, sangat sesuai dijadikan hadiah atau cendera hati.

PENGALAMAN KULINARI UNIK

Menu yang terdapat di Vintage 1988 di dominasi oleh makanan barat dengan fusion tempatan. Segalanya disediakan dengan cermat dan dibuat dengan bahan segar berkualiti bagi menjamin kepuasan pelanggan. Setiap hidangan pastinya akan membuka selera sesiapa sahaja yang cintakan makanan dengan citarasa unik.
Bagi anda yang sering mencari destinasi menarik untuk minum petang di hujung minggu, jangan ketinggalan untuk kunjugi Vintage 1988 kerana selain terdapat pelbagai juadah yang menarik, kafe ini juga depenuhi sudut-sudut instagrammable untuk anda muat naik ke laman sosial.

+ INFO KAFE
Premis : Vintage 1988
Lokasi : 34, Jalan Sultan, City Centre, 50000 Kuala Lumpur
Hidangan : Barat dan Asia
Waktu Operasi : Buka setiap hari, 9am-11pm

Zaman sekarang, rumah yang menerapkan ciri-ciri tradisional memang jarang sekali kita dapat lihat. Barang kali, ada juga yang telah lupa akan seni bina tradisional. Bagi anda yang ingin merasai sendiri dan menghayati nilai seni bina tradisional yang semakin ditelan zaman, ini antara lokasi yang patut anda kunjungi.

Apabila menjelang sahaja musim cuti persekolahan, sudah pasti ada yang di kalangan anda sudah mula merancang percutian bersama keluarga tercinta. Meski ada pelbagai tempat peranginan yang menarik di serata negara, pasti ada yang berasa bingung dalam membuat pilihan lokasi percutian.

Tahukah anda, kini ada sebuah tempat peranginan dan penginapan yang sangat menarik terletak di kawasan Serendah, tidak jauh dengan pusat bandar Kuala Lumpur iaitu Tasik Kebun Resort.

Mesti ada yang tertanya-tanya kan, apa yang menariknya mengenai tempat penginapan Tasik Kebun Resort ini. Untuk maklumat anda, Tasik Kebun Resort ini telah dibangunkan di sekitar kawasan perkebunan yang sangat cantik.

Di samping itu, di sekitar kawasan tempat penginapan ini dikelilingi dengan pohon-pohon hijau semula jadi. Maka oleh itu, lokasi tempat penginapan ini sememangnya amat sesuai bagi anda yang pencinta alam semula jadi.

Selain itu, Tasik Kebun Resort ini menyediakan tempat penginapan yang sangat selesa dan cantik. Lihat sahaja lah dekorasi hiasan dalaman ruang kamar yang disediakan, tampak begitu sangat kemas dan cantik.

Sudah pasti, dengan kelengkapan yang sangat kemas dan cantik ini akan memberikan pengalaman penginapan yang sangat selesa buat anda. Tak begitu?

Kolam renang yang disediakan juga kepada para penggunjung juga boleh tahan, tidak begitu menghampakan kerana ia kelihatan seperti sebuah kolam renang hotel yang bertaraf lima bintang!

Lihat sahaja di kawasan kolam renang, anda pasti akan merasai pengalaman yang menyeronokkan!

Sumber: Facebook Pemburu Tiket Murah